
Jedini Puškinov putopis — Pu- 
tovanje u Arzrum za vrijeme rata 
1829. ima prilično zanimljivu 
prethistoriju. 

Kad se je godine 1828. Rusija 
zaratila s Turskom, zamolio je 
Puškin dozvolu, da smije otići u 
vojsku i s njome na bojište, ali 
mu je molba bila odbijena. Na- 
redne godine pobjegao je pjesnik 
na svoju ruku prema jugu i do- 
spio najprije u Gruziju, u Tiflis, 
odakle je preko rusko-turske gra- 
nice krenuo u Armeniju i polovi- 
nom lipnja godine 1829. stigao 
kao jedini civil u toj vojsci na 
bojište. Puškin je to putovanje 
poduzeo s namjerom, da se sasta- 
ne s mnogim dekabristima i poli- 
tičkim osumnjičenicima (mahom 
svojim starim prijateljima), koje 
su po kazni poslali na frontu. 

utovanje u Arzrum je divan 
primjer Puškinove umjetničke 
proze, njegova jezika, koji za- 
divljuje svojom sažetošću, jedno- 
stavnošću. Putopis je i danas, po- 
slije više od 100 godina, što je 
napisan, interesantan zbog lijepih 
opisa prirode i prirodnih pojava 
i zbog zanimljivih opažanja o 
Životu, običajima i psihologiji 
naroda i ljudi, s kojima je Pu- 
škin u toku svojeg putovanja do- 
lazio u vezu, 

PUTOVANJE 
U ARZRUM 


PREDGOVOR 


Nedavno mi je došla do ruku knjiga, tiskana prošle, 
1834., godine u Parizu pod naslovom: Voyages en Orient 
entrepris par ordre du Gouvernement Francais. Autor, 
koji na svoj način opisuje ratni pohod iz 1829., završava 
svoja razmatranja slijedećim riječima: 

Un počte distinguć par son imagination a trouvć 
dans tant de hauts faits dont il a 6te6 temoin non le su- 
jet d'un počme, mais celui une satyre. 

Od pjesnika, koji su učestvovali u pohodu na Tur- 
ke, znao sam samo za A. S. Homjakova i A. N. Murav- 
jova. Obojica su bila u armiji grofa Dibiča. Prvi je u to 
vrijeme napisao nekoliko prekrasnih lirskih pjesama, 

drugi je radio na svom »Putovanju do svetih mjesta«, 
koje je izazvalo tako snažan utisak. Ali nisam čitao 
nikakve satire na arzrumski pohod. 

Ne bi mi moglo pasti ni na kraj pameti, da se tu 
radi o meni, da baš u toj knjizi nisam našao svoje ime 
među imenima generala posebnog Kavkaskog korpusa. 
Parmi les chefs qui la commandaient (Parmće du Prince 
Paskewitch) on distinguait le Gćnćral Mouravief... le 
Prince Georgien Tsitsevaze... le Prince Armenien Be- 
boutof... le Prince Potemkine, le General Raiewsky, 
et enfin — M. Pouchkine... qui avait quitte la capi- 
tale pour chanter les exploits de ses compatriotes. 

Priznajem: ti su mi reci francuskog putnika, bez ob- 
zira na laskave epitete, bili mnogo neugodniji nego na- 

padaji ruskih novina. Tražiti inspiraciju činilo mi se 
uvijek  smiješnom i ružnom nastranošću: inspiracije ne 
ćeš naći, ona mora sama da nađe pjesnika. Poći u rat 
s namjerom da čovjek opjeva buduća velika djela, bilo 
bi za mene s jedne strane odviše samoljubivo, a s druge 
strane odviše nepristojno. Ne miješam se u vojnička 
razglabanja, to nije za mene. Možda smjeli prijelaz 
preko Sagan-lua, pokret, kojim je grof Paskevič odsje- 
kao seraskera od Osman-paše, poraz dvaju neprijatelj- 
skih korpusa u roku od 24 sata, brzi prodor prema 
Arzrumu — možda je sve to, ovjenčano potpunim us- 
pjehom, zaista vanredno dostojno podsmijeha u. očima 
vojnih stručnjaka (kakav je, na primjer, g. trgovački 
konzul Fontanier, autor »Putovanja na Istok«); ali ja 
bih se stidio pisati satire na proslavljenog vojskovođu, 
koji me je ljubazno primio pod krov svog šatora i koji 
je, iako pun velikih briga, nalazio vremena da mi iska- 
zuje laskavu pažnju. Čovjek, kome nije potrebno po- 
kroviteljstvo mogućnikA, ipak cijeni njihovu srdačnost 
i gostoljublje, jer drugo od njih ne može ni tražiti 
Optužba, da sam bio nezahvalan, ne smije ostati de 
opovrgnuta poput neke ništavne Kritike ili književne 
grdnje. Eto zbog čega sam se odlučio da tiskam ovaj 
predgovor i izdam svoje putničke bilješke kao sve, što 
sam napisao o pohodu iz 1829. 


* 3. travnja 1835. A. PUŠKIN 


pris 


eo 
Z “a 


PRVO POGLAVLJE 


Stepe. Kalmička kibitka. Kavkaske vode. Gruzinska 
vojnička cesta. Vladikavkaz. Osetinski sprovod. Terek. 
Klanac Darijal. Prijelaz preko snježnih planina. Prvi 
pogled na Gruziju. Vodovodi. Hozrev-Mirza. Dušetski 


gradonačelnik. 


...Iz Moskve sam pošao preko Kaluge, Beleva i 
Orela i na taj način bez potrebe proputovao 200 vrsta, 
ali sam zato vidio Jermolova. On živi u Orelu, blizu ko- 
jeg se nalazi njegovo selo. Stigao sam k njemu u osam 
sati ujutro, ali ga nisam zatekao kod kuće. Moj mi ko- 
čijaš reče, da Jermolov ne odlazi nikamo, osim k svome 
ocu, priprostom i pobožnom starcu, i da k njemu može 
doći svatko osim gradskih činovnika. Poslije jednog sata 
dovezoh se opet k njemu. Primio me je sa svojom uobi- 
čajenom ljubaznošću. Na prvi pogled nisam na njemu 
opazio nimalo sličnosti s njegovim portretima, koji su 
obično slikani iz profila. Okruglo lice, vatrene, sive oči, 
sijeda kosa, začešljana uvis. Tigrova glava na torzu Her- 
kula. Osmijeh neugodan, jer nije naravan. A kad se za- 
misli i namršti, postaje divan i upadljivo podsjeća na 
pjesnički portret, što ga je slikao Dou. Bio je u zelenom 
čerkeskom čekmenu. Po zidovima njegove radne sobe 
visjele su sablje i kindžali, uspomene na njegovu vla- 
davinu na Kavkazu. Očigledno, nestrpljivo podnosi svoj 
nerad. Nekoliko je puta navraćao govor na Paskeviča, i 
to uvijek zajedljivo; govoreći o lakoći njegovih pobjeda, 

uspoređivao ga je s Navinom, pred kojim su zidovi pa- 
dali od jeke trubalja, i nazivao je grofa Erivanskog gro- 
fom Jerihonskim. »Neka on napadne — govorio je Jer- 
molov — na pašu, koji ne treba da bude pametan ili 
iskusan, već samo jogunast, na primjer na pašu, koji 
zapovijeda u Šumli — pa je Paskevič propao«. Saopćio 
sam Jermolovu riječi grofa Tolstoja, da se Paskevič na 
vojni protiv Perzije tako dobro ponio, da bi pametnom 
čovjeku preostalo samo da se bori lošije, ako bi se htio 
razlikovati od njega. Jermolov se nasmijao, ali se nije 
s time složio. »Moglo se prištedjeti dosta ljudi i troš- 
kova« — reče on. Mislim, da piše ili namjerava pisati 
svoje memoare. Nije zadovoljan s Karamzinovom »Po- 
vijesti«. Želio bi, da neko plameno pero prikaže prela- 
zak ruskog naroda iz ništavila do slave i moći. O me- 
moarima kneza Kurbskog govorio je con amore. Ni- 
jemci su dobili svoje. »Poslije kojih pedeset godina — 
reče on — pomislit će se, da je u sadanjem pohodu uče- 
stvovala pruska ili austrijska pomoćna armija pod za- 
povjedništvom takvih i takvih njemačkih generala.« 
Zadržao sam se kod njega dva sata. Ljutilo ga je, što 
nije mogao upamtiti moje puno ime. Ispričavao se kom- 
plimentima. U nekoliko se mahova razgovor doticao 
književnosti. O stihovima Gribojedova rekao 'je, da od 
njihova čitanja čovjeka bole čeljusti. O vladi i politici 
ne prozborismo ni riječi. 

Preda mnom je bio put preko Kurska i Harkova, ali 
sam svratio na direktnu cestu za Tiflis i žrtvovao dobar 
objed u kurskoj gostionici (što na našim putovanjima 
nipošto nije sitnica). Nije me znatiželja vukla ni da 
posjetim harkovsko sveučilište, koje nije vrijedno kur- 
ske, gostionice. 

Do Jelca su ceste grozne. Moja je laka kočija ne- 
koliko puta zapadala u blato, dostojno odeskog blata. 

Dešavalo mi se, da za 24 sata nisam prelazio više od 
pedeset vrsta. Najzad ugledah varoneške stepe i slobodno 
pojurih zelenom ravnicom. U Novočerkasku nađoh grofa 
Puškina, koji je također putovao u Tiflis, i mi se spora- 
zumjesmo, da putujemo zajedno. 


Prijelaz iz Evrope u Aziju postaje svakim satom sve 
primjetljiviji: šume iščezavaju, brežuljaka nestaje, tra- 
va postaje sve gušća i bujnija. Viđaju se ptice, nepoznate 
u našim šumama: na humcima, koji označuju glavnu 
cestu, sjede kao na straži orlovi i ponosno gledaju na 
putnika; po sočnim pašnjacima lutaju gordo stada ne- 
ukrotivih kobila. 

Kalmici taboruju oko koliba, u kojima su poštanske 
postaje. Kraj njihovih kibitki pasu nezgrapni, čupavi 
konji, koje poznajemo po krasnim crtarijama Orlovskog. 

Nedavno sam posjetio kalmičku  kibitku (pleter, 
presvučen bijelom klobučevinom). Čitava se porodica 
spremala na doručak. Usred prostorije ključao je kotao, 
a dim je izlazio kroz otvor pri vrhu kibitke. Mlada Kal- 
mikinja, sasvim pristala izgleda, šila je i pušila. Sjedoh 
do nje. »Kako ti je ime?« — »X. Y.« — »Koliko ti je go- 
dina?« — »Deset i osam« — »Što šiješ?« — »Gaće« — 
»Komu?« — »Sebi« — Pružila mi je svoju luluisjela do- 
ručkovati. U kotlu se kuhao čaj s ovčjim lojem i solju. 
Ponudila mi je svoju zaimačicu. Ne htjedoh odbiti i srk- 
nuh, nastojeći da progutam odjednom, Sumnjam, da bi 
ikoja druga narodna kuhinja mogla proizvesti išta ogav- 
nije. Zamolih, da mi dadu nešto da prigrizem. Dadoše 
mi komadić sušene konjetine, ali i tome sam se radovao. 
Kalmička koketerija me uplašila: što sam brže mogao, 
napustih kibitku i odvezoh se od ove stepske Kirke. 

U Stavropolju ugledah na rubu neba oblake, koji su 
ravno prije devet godina bili očarali moje oči. Bili su 


ll 


još uvijek isti, još uvijek na istom mjestu. Bijahu to — 
sniježni vrhunci Kavkaskog planinskog lanca. 

Iz Georgijevska svratih do Vrućih voda. Tu zatekoh 
veliku promjenu: u moje su se vrijeme kade nalazile u 
potleušicama slupanim na brzu ruku. Izvori, većim dije- 
lom u svom prvobitnom izgledu, izbijali su, dimili se i 
tekli S planine u raznim pravcima, ostavljajući za sobom 
bijele i crvenkaste tragove. Zahvaćali smo vrelu vodu 
vrčićem od kore drveća ili dnom razbijene boce. Sad 
su izgrađene divne kupelji i kuće. Šetalište, zasađeno 
lipama, proteže se padinom Mašuka. Svuda čiste stazi- 
ce, zelene klupice, pravilni evjetnjaci, mostići, pavi- 
ljoni. Izvori su podzidani i obloženi kamenom. Na zi- 
dovima toplica pribijeni su policijski propisi; svuda 
red, čistoća i namještena ljepota... 

Priznajem, kavkaske toplice pružaju sada više udob- 
nosti, ali meni je bilo žao njihove nekadašnje divljine; 
bilo mi je žao strmih kamenih stazica, grmlja i neogra- 
đenih ponora, nad kojima sam se nekad verao. Pun tuge 
ostavio sam toplice i vratio se natrag u Georgijevsk. 
Uskoro se spustila noć. Vedro se nebo osulo milijunima 
zvijezda. Vozio sam se obalom Podkumka... Ovdje je 
nekad sjedio sa mnom A. Rajevski i osluškivao pjev 
voda. Veličanstveni Beštu sve se crnje ocrtavao u da- 
ljini, okružen gorama, svojim vezalima, dok najzad nije 
iščeznuo u mraku... 

Drugog smo dana pošli dalje i stigli u Jekaterino- 
grad, nekada sjedište namjesnika, 

U J ekaterinogradu počinje Gruzinska vojnička cesta; 
tu Završava glavni poštanski drum. Putnici unajmljuju 
konje do Vladikavkaza. Kao pratnju dobivaju kozake 
pješake i jedan top. Pošta se otprema dva puta tjedno, 
i putnici joj se pridružuju: tome kažu prilika. Nismo 
dugo čekali. Pošta je stigla drugi dan, a trećeg smo da- 

na u 9 sati bili spremni za put. Na zbornom mjestu 
skupila se čitava karavana, otprilike kojih 900 ljudi, 
Udariše u bubanj, a mi krenusmo. Na čelu povorke vo- 
zio se top, okružen pješacima. Za njim krenuše koči- 
jice, laka kola i arnjevima pokrivena kola vojničkih 
žena, koje su se selile iz jedne tvrdjave u drugu; za 
njima je škripila kolija samih arba, na dva točka. Sa 
strana su žurila stada konja i volova. Oko njih su na ko- 
njima jurili nagajski pratioci u burkama. Svaki je imao 
u ruci laso. Sve mi se to isprva neobično sviđalo, ali 
mi je ubrzo dosadilo. Top je išao korakom, zapaljena 
se lunta pušila, i vojnici su na njoj palili svoje lule. 
Polagano kretanje naše karavane (prvog dana prešli 
smo samo petnaest vrsta), nesnosna pripeka, pomanj- 
kanje zaliha živežnih namirnica, nemirna konačišta 
i, konačno, neprestano škripanje nagajskih arba — 
od svega sam toga gubio strpljivost. Tatari. se tim 
škripanjem ponose i govore, da oni putuju kao po- 
šteni ljudi i da nemaju potrebe skrivati se. Meni bi 
ipak bilo milije, da sam putovao u manje poštenom. 
društvu. Put je prilično jednoličan: ravnica, sa strana 
brežuljci. Na rubu obzorja vrhunci Kavkaza, koji iz da- 
na u dan postaju sve viši i viši. Utvrde, dovoljne za 
ove predjele, s. opkopom, koji bi svaki od nas u mlade 
godine preskočio bez zaleta, sa zarđalim topovima, iz 
kojih se nije pucalo još od vremena grofa Gudoviča, 
s urušenim bedemom, po kome šeta garnizon kokoši i 
gusaka. U tvrđavama nekoliko kolibica, u kojima s te- 
škom mukom možeš dobiti desetak jaja i kisela mlijeka. 

Prvo spomena vrijedno mjesto je tvrđava Minaret. 
Približavajući se k njoj, naša se karavana kretala div- 
nom dolinom, između kurgana, obraslih lipama i istoč- 
njačkim platanama. To su grobowi nekoliko hiljada 
ljudi, koji su umrli od kuge. Svuda se šarenilo cvijeće, 

poraslo iz zaraženog pepela. Na desnoj se strani blistao 
sniježni Kavkaz; sprijeda se uzdizala ogromna šumo- 
vita gora; iza nje se nalazila tvrđava, Oko tvrđave vi- 
djeli su se tragovi razorenog aula, koji se zvao Tatar- 
tub i bio nekad glavni u Velikoj Kabardi. Vitki, osam- 
ljeni minaret jedini je svjedok iščezlog naselja. Izdiže 
se visoko među gromadama kamenja, na obali presu- 
šenog potoka. Unutrašnje stepenice još se nisu urušile. 
Popeh se njima do balkončića, s koga se više ne razli- 
ježe glas mule. Tamo nađoh nekoliko nepoznatih imena, 
koja su ugrebli u cigle putnici željni slave. 


Naš je put postao slikovit. Nad nama su se protezale 
gore. Na njihovim su vrhuncima puzala jedva vidljiva 
stada, koja su nam se činila sitna poput kukaca. Ra- 
spoznadosmo i pastira; možda to bješe kakav: Rus, za- 
robljen u svoje vrijeme i već ostario u sužanjstvu. Sre- 
li smo nove kurgane, nove ruševine. Kraj ceste su sta- 
jala dva-tri nadgrobna spomenika, Tamo su, po čerke- 
skom običaju, sahranjeni njihovi konjanici. Tatarski 
natpis, slike sabalja — tanga — urezane u kamen ostav- 
ljeni su plijena željnim unucima za uspomenu na pli- 
jena željnog pretka. 

g Čerkezi nas mrze. Mi smo ih istisnuli s lagodnih pa- 
šnjaka; njihovi su auli razoreni, čitava plemena uni- 
Štena. Oni se sve dublje povlače u planine i odonud 
poduzimaju svoje razbojničke nalete. Prijateljstvo mir- 
nih. Čerkeza je nepouzdano: oni su uvijek spremni po- 
moći svojim plahovitim suplemenicima. Duh njihova 
divljeg viteštva Primjetljivo je opao. Rijetko napadaju, 
ako nisu brojem nadmoćni, kozake, pješadiju nikada, a 
bježe čim ugledaju top, ali zato nikad ne propuštaju pri- 
Miu da napadnu slab odred ili putnika bez zaštite. Ov- 
dašnji je kraj pun priča o njihovim zločinima. Nema go- 

tovo načina, da budu upokoreni, sve dok ne budu razo- 
ružani poput krimskih Tatara, što je vanredno teško iz- 
vršiti zbog nasljednih sporova i krvne osvete, koji vla- 
daju među njima. Kindžal i sablja za njih su dijelovi tije- 
la, i malo dijete počinje baratati njima prije nego počne 
tepati. Ubojstvo je kod njih — običan pokret tijela. Za- 
robljenike ostavljaju u životu nadajući se otkupu, ali 
postupaju s njima užasno nečovječno, tjeraju ih da rade 
do iznemoglosti, hrane ih sirovim tijestom, tuku ih kad 
im se prohtije, i postavljaju im za stražu svoje mališane, 
koji ih imaju pravo sasjeći svojim dječjim sabljama za 
jednu jedinu riječ. Nedavno je uhvaćen »mirni« Čerkez, 
koji je pucao na vojnika. Branio se time, da je njegova 
puška bila predugo nabijena. Što da se čini s takvim 


"narodom? Ipak se može očekivati, da će osvajanje istoč- 


ne obale Crnog mora, koje im je presjeklo trgovinu s 
Turskom, natjerati Čerkeze da se zbliže s nama. Utjecaj 


.raskoši mogao bi biti koristan za njihovo ukroćenje: sa- 


movar bi bio važna novotarija. Postoji još jedno sred- 
stvo, snažnije i moralnije, sredstvo, koje bolje odgovara 
prosvijećenosti našeg stoljeća: propovijedanje evanđe- 
lja. Čerkezi su tek nedavno primili muslimansku vjeru. 
Očaravao ih je aktivni fanatizam apostola Kurana, me- 
đu kojima se isticao Mansur, neobičan čovjek, koji je 
dugo bunio Kavkaz protiv ruskoga gospodstva; napokon 
je bio uhvaćen i umro je u Solovjeckom manastiru. Kav- 
kaz čeka kršćanske misionare. Ali, našoj je lijenosti 
lakše mjesto žive riječi prosipati mrtva slova i slati ni- 
jeme knjige nepismenim ljudima. 

Stigli smo u Vlađikavkaz, nekadašnji Kap-kaj, u 
predvorje gora. Okružen je aulima Osetinaca. Posjetio 


.sam jedan od njih i slučajno naišao na sprovod. Oko 


saklje gurala se gomila svijeta. Na dvorištu je stajala 

arba, u koju su bila upregnuta dva vola. Rođaci i prija- 
telji pokojnikovi dolazili su sa svih strana i uz glasan 
plač ulazili u saklju udarajući se pesnicama po glavi. 
Žene su mirne stajale. Mrtvaca iznesoše na burci... 


... like a warrior taking his rest 
With his martial cloak around him 


i položiše na arbu. Jedan od gostiju uze pokojnikovu 
pušku, oduhnu barut sa čanka njezina i položi je kraj 
leša. Volovi krenuše. Učesnici pogreba pođoše za njima 
na konjima. Mrtvo tijelo moralo se pokopati u plani- 
nama, kojih 30 vrsta od aula. Nažalost, nitko mi nije 
mogao objasniti te obrede. 

Osetinci su najsiromašnije pleme od svih, koja obi- 
tavaju na Kavkazu. Žene su im divne i — kako se 
priča — vrlo sklone putnicima. Kraj vrata tvrđave sreo 
sam ženu i kćer zatvorenog Osetinca. Nosile su mu ru- 
čak. Obje su izgledale mirne i odvažne, ali čim sam im 
se približio, pognule su glave i prekrile se svojim po- 
deranim čadrama. U tvrđavi vidjeh čerkeske taoce, ne- 
stašne i lijepe dječake. Oni svakog časa izvode svoje 
vragolije i bježe iz tvrđave. Drže ih u žalosnom stanju: 
hodaju u samim prnjama polugoli i odvratno prljavi. 
Nekima sam vidio drvene klade na nogama. Taoci, pu- 
šteni na slobodu, vjerojatno nikad ne zažale za svojim 
boravkom u Vladikavkazu. 

Top nas je ostavio. Pošli smo dalje s pješacima i ko- 
zacima, Kavkaz nas je primio u svoje svetište. Čuli smo 
potmulu tutnjavu i ugledali Terek kako se razlijeva u 
raznim pravcima. Pošli smo njegovom lijevom obalom. 
Njegovi šumni valovi stavljaju u pogon točkove niskih 
osetinskih mlinova, koji su nalik na pasje kućice, Što 
smo dalje prodirali u gore, klanac je postajao sve uži. 

Stiješnjeni Terek s rikom baca svoje mutne valove preko 
hridina, koje mu pregrađuju put. Kameni potplati gora 
optočeni su njegovim valovima. Išao sam pješice i svakog 
se časa zaustavljao, zadivljen mračnom ljepotom pri- 
rode. Vrijeme je bilo natmureno; oblaci su se teško vu- 
kli oko crnih visova. Grof Puškin i Šernval, promatra- 
jući Terek, sjećali su se Imatre i davali su prednost Ti- 
jeci, što huči na sjeveru. Ali ja nisam ni s čim mogao 
usporediti prizor, koji se pružao pred mojim očima. 

iPrije nego smo stigli do Larsa, ja zaostadoh od prat- 
nje zagledavši se u ogromne hridine, među kojima dere 
Terek neopisivim bijesom. Odjednom vidim — trči k 
meni vojnik i viče izdaleka: »Ne zaustavljajte se, vaše 
blagorođe, ubit će vas!« Ovo upozorenje činilo mi se 
veoma čudnim, jer nisam poznavao prilika. Stvar je u 
tome, što osetinski razbojnici, koji se u tom uskom klan- 
cu osjećaju posve sigurnima, pucaju s druge strane Te- 
reka na putnike. Dan prije našeg prijelaza napali su ta- 
ko generala Bekoviča, koji je u galopu projurio kroz 
njihove metke. Na pećini se vide ruševine nekakva zam- 
ka: oblijepljene su sakljama »mirnih« Osetinaca kao 1la- 
stavičjim gnijezdima. 

U Larsu se zaustavismo da prenoćimo. Tu smo našli 
putnika Francuza, koji nam je napripovijedao svakako- 
vih strahota o putu, koji je bio pred nama. Savjetovao 
nam je, da kočije ostavimo u Kobi i da dalje krenemo 
jašući. S njim se prvi put napismo kahetinskog vina iz 
smrdljivog burdjuka, sjećajući se gozbe. iz Ilijade: 


»I u kozjim mješinama vino, utjehu našu!« 


Tu nađoh izbrljani prijepis »Kavkaskog zaroblje- 
nika« i — priznajem — pročitah ga s velikim zadovolj- 

, Stvom. Sve je to još slabo, mlado i nepotpuno, ali mno- 
go je toga dobro pogođeno i izraženo. 

Sutradan ujutro krenusmo dalje. Turski su zarob- 
ljenici popravljali cestu. Tužili su se na hranu, koju do- 
bivaju. Nikako se nisu mogli naviknuti na ruski crni 
kruh. To me je podsjetilo na riječi mog prijatelja Šere- 
meteva, kad se vratio iz Pariza: »Slabo se živi u Parizu, 
brate moj — ni jesti nemaš što: crna hljeba ne ćeš do- 
biti, ma koliko molio za nj!« 

Nekih 7 vrsta od Larsa nalazi se stražarnica Darijal 
I klanac nosi isto ime. Pećine se dižu s obje strane ri- 
jeke kao dva usporedna zida. Ovdje je tako usko, tako 
«usko — piše jedan putnik — da tjeskobu ne samo što 
vidiš, nego ti se čini, da je i osjećaš. Uska pruga neba 
plavi se poput vrpce nad našim glavama. Potoci, koji 
padaju s gorskih visina sitnim i rasprsnutim prameno- 
vima, podsjetiše me na čudnu Rembrandtovu sliku »Ot- 
mica Ganimeda«. K tomu je klanac i osvijetljen potpuno 
po njegovu ukusu. Na drugim mjestima Terek plače sa- 
mo podnožje stijena i preko ceste leži navaljano kame- 
nje kao nasip. Nedaleko od stražarnice nalazi se mostić, 
smjelo prebačen preko rijeke, Na njemu stojiš kao na 
mlinu: mostić se sav trese i ljulja, a Terek šumi poput 
točkova, što okreću žrvnjeve. Nasuprot Darijalu na str- 
moj hridini vide se razvaline neke tvrđave. Predaja glasi 
da se u njoj skrivala nekakva carica Darija, po kojoj je 
klanac dobio svoje ime. Razumije se, to je samo bajka. 
Darijal na starom perzijskom jeziku znači — vrata. Po 
svjedočanstvu Plinijevu, ovdje su se nalazila Kavkaska 
vrata, koja su pogrešno zvali i Kaspijskima. Klanac je 
bio zatvoren pravim drvenim vratima, okovanim gvož- 
đem. Ispod njih, piše Plinije, teče rijeka Diriodoris. Tu 
je bila podignuta i tvrđava, da zadržava najezde div- 
ljih plemena i t. d. (Usporedi »Putovanje grofa I. Po- 

tockog«, čiji su učeni pronalasci isto toliko zanimljivi 
kao i španjolski romani). ? 

Iz Darijala smo krenuli prema Kazbeku. Ugledali 
smo Trojačka vrata (luk, što ga je u hridini napravila 
eksplozija puščanog praha) — ispod njih je nekad vo- 
dio put, a sada protječe Terek, koji često mijenja svoje 
korito. E 

Nedaleko od naselja Kazbek prošli smo kroz Bije- 
snu uvalu, jarugu, koja se za vrijeme jakih kiša pret- 
vara u bijesni potok. Sad je uvala bila potpuno suha i 
plašila je samo svojim imenom. | 

Selo Kazbek nalazi se u podnožju gore Kazbek i pri- 
pada knezu Kazbeku. Knez, ljudina od svojih 45 godi- 
na, viši je rastom od čelnog vojnika u Preobraženskom 
gardijskom puku. Našli smo ga u duhanu (tako se zovu 
gruzinske krčme, koje su mnogo bjednije i prljavije 
od ruskih). Kraj vrata je ležao trbušast burdjuk (volov- 
ska mješina) raskrečivši sve svoje četiri noge. Orijaš je 
iz njega vukao čihir i upravio mi nekoliko pitanja, na 
koja sam odgovarao s poštovanjem, koje je odgovaralo 
njegovu položaju i stasu. Rastadosmo se kao dobri pri- 
jatelji. ' 

Dojmovi brzo otupljuju. Jedva su prošla: 24 sata i 
više nisu moju pažnju privlačili ni huka Tereka i nje- 
govi divlji vodopadi, niti klanci i ponori. Mnome je is- 
ključivo ovladala nestrpljivost, da što prije stignemo u 
Tiflis. Jahao sam pokraj Kazbeka tako ravnodušno kao 
što sam nekoć plovio pored Čatirdaga. Istina, kišno i ma- 
glovito vrijeme smetalo mi je da vidim njegovu snije- 
žnu kapu, koja — kako se izražava pjesnik — podupire 
nebeski svod. 

Očekivali su perzijskog princa. U stanovitoj udalje- 
nosti od Kazbeka došlo nam je ususret nekoliko kočija 
i učinilo još tješnjom ionako tijesnu cestu. Dok su se 

kočije razmimoilazile, reče nam časnik iz pratnje, da 


prati perzijskog dvorskog pjesnika. Na moju me je želju 
predstavio Fazil-hanu. Uz pomoć tumača počeo sam već 
bio bombastični pozdrav po istočnjačkom običaju; ali 
kako li sam se postidio, kad je Fazil-han na moje nETnjE. 
sno cifranje odgovorio jednostavnom, razumnom uljud- 
nošću čestita čovjeka! Nadao se je, da će me vidjeti u 
Petrogradu; bilo mu je žao što će naš susret biti tako 
kratak, i slično. Bio sam prisiljen, da sa stidom napustim 
ozbiljno-šaljivi ton i prijeđem na obične evropske fraze 
| ile) je bila lekcija našoj ruskoj podrugljivosti. Ubuduće 
ne ću suditi čovjeka po njegovoj ovčjoj papahi* i obo- 
jenim noktima. 
, Stražarnica Kobi nalazi se na samom podnožju Kri- 
žne gore, preko koje nam je valjalo prijeći. Tu smo od- 
lučili prenoćiti. Počeli smo razmišljati, na koji bismo 
način izvršili taj strašni pothvat: da li bismo ostavili 
kočije i zajahali kozačke konje ili bismo poslali po ose- 
tinske volove. Za svaki sam slučaj u ime čitave naše 
karavane napisao službenu molbu g. Čiljajevu, zapo- 
vjedniku u tom kraju, i mi legosmo na počinak u oče- 
kivanju teretnih kola. 

Drugog dana oko 12 sati začusmo buku i viku i 
ugledasmo neobičan prizor: osamnaest pari mršavih ma- 
lih volića, koje je gonila rulja polugolih Osetinaca, vu- 
klo je s teškom mukom laku bečku kočijicu mog pri- 
jatelja OBE. Taj prizor odmah je raspršio sve moja 
sumnje. Odlučio sam poslati svoju tešku petrogradsku 
kočiju natrag u Vladikavkaz i nastaviti put do Tiflisa 
na konju. Grof Puškin se nije htio povesti za mojim 
primjerom. On je više volio da u svoju kočiju, natova- 


* Tako se zovu perzijske šubare. (Puškinova primjedba) 

renu svakovrsnim zalihama, upregne čitavo stado vo- 
lova i da se pobjedonosno preveze preko sniježnog gre- 
bena. Mi se rastadosmo, i ja odjahah s pukovnikom 
Ogarevom, koji je pregledavao ovdašnje putove. 

Cesta je vodila preko usova, koji se urušio krajem 
lipnja 1827. Takvi se slučajevi zbivaju obično svakih 
sedam godina. Ogromna gomila kamenja, skotrljavši se 
niz planinu, zasula je klanac na širini od čitave vrste i 
pregradila Terek. Stražari, koji su stajali dalje nizvod- 
no, čuli su užasnu tutnjavu i vidjeli, kako rijeka naglo 
opada, dok se nije za četvrt sata sasvim utišala i pre- 
sahnula. Terek je probio usov tek poslije dva sata. Tako 
je bio ogroman! 

Strmo smo se penjali sve više i više. Konji su nam 
propadali u mekom snijegu, pod kojim su šumjeli po- 
točići. U čudu sam promatrao cestu i nikako nisam 
shvaćao, kako se njome može prolaziti na kolima. 

Uto začuh potmuli trijesak. »To je usov« — reče 
mi g. Ogarev. Okrenuh se i ugledah po strani od nas 
gomilu snijega, koja se osipala i polako klizila sa strmog 
obronka. Mali usovi nisu ovdje nikakva rijetkost. Prošle 
se godine vozio neki ruski kočijaš preko Križne gore. 
Odjednom se otrgnuo usov: strašna se gomila svalila na 
njegova kola, progutala konja i kola zajedno sa seljakom, 
prevalila se preko ceste i survala se u ponor zajedno sa 
svojim plijenom. Stigli smo na sam vrh gore. Ovdje 
stoji granitni križ, stari spomenik, koji je obnovio ge- 
neral Jermolov. 

Ovdje putnici obično izlaze iz kočija i idu pješke. Ne- 
davno je ovuda prolazio nekakav strani konzul. Bio je 
tako strašljiv, da je zapovjedio neka mu svežu oči. Vo- 
dili su ga ispod ruke i kad su mu skinuli povez s očiju, 
pao je na koljena, počeo se zahvaljivati bogu i sl., što 
je vrlo iznenadilo njegove vodiče. 

Nagli prijelaz iz strašnog Kavkaza u ljupku Gruziju 
upravo je čaroban. Južni zrak odjednom počinje ćarli- 
jati oko putnika. S visine Gut-gore puca pred očima 
Kajšaurska dolina sa svojim nastanjenim hridinama, 
svojim vrtovima, svojom svijetlom Aragvom, koja se vi- 
juga poput srebrne trake — i sve to vrlo umanjeno, na 
dnu tri vrste duboka ponora, čijim rubom vodi opssna 
cesta. : 

Spuštali smo se u dolinu. Na vedrom se nebu pojavio 
mlad mjesec. Večernji je zrak bio tih i topao. Prenoćio 
sam na obali Aragve, u kući g. Čiljajeva. Drugog sam 
se dana oprostio od ljubaznog domaćina i krenuo dalje. 

Ovdje počinje Gruzija. Svijetle doline, koje natapa 

vesela Aragva, zamijenile su tamne klance i burni Terek. 
Mjesto golih hridina gledao sam oko sebe zelene gore i 
rodno drveće. Uređaji za navodnjavanje svjedočili su, 
da ovdje ima obrazovanosti. Jedan od njih zadivio me 
savršenstvom optičke varke: činilo se, da voda teče odo- 
zdo naviše. 
. Zaustavio sam se u Pajsanauru, da promijenim konje. 
Tu sam sreo ruskog časnika, koji je pratio perzijskog 
princa. Uskoro začuh cilikanje zvončića, i čitav niz ka- 
tara (mula), privezanih jedna za drugu i natovarenih 
na azijski način, krenuo je cestom. Pošao sam pješke, 
ne dočekavši konje, i na neko pola vrste od Ananura, 
na jednom zavijutku ceste sreo sam Hozrev-Mirzu. Nje- 
gove su kočije stajale. On sam Provirio je iz svoje ko- 
čije i kimnuo mi glavom. Nekoliko Sati iza našeg su- 
sreta napali su princa gorštaci. Čuvši fijukanje metaka, 
Hozrev je iskočio iz kočije, uzjahao konja i odjurio. 
Rusi, koji su bili uz njega, začudili su se njegovoj hra- 
brosti. Stvar je bila u tome, što je mladi Azijae, koji 
nije bio navikao na vožnju kočijom, vidio u njoj više 
zamku nego utočište. 

“mora. Mojih konja još uvijek nije bilo. R 


.nuh pješke. Ali nisam znao, da s 


Stigao sam do Ananura, ne Sidi ako 
Š iš i ja opet kre- 
a Dušeta nema više od M kogatnje ti 
set vrsta potrajalo je koliko inače om ja DR 
Spustilo se veče; išao sam naprijed, don i 
PE A ena ae 
j jestimice glineno blato, Koje dn 
Elo. ia do ABN Jako sam se umorio, e ini 
stala gušća. Čuo sam To a Bi Ra . za 
se, pomislivši, da grad nije : ale 0.A : di de 
jali su psi gruzinskih pe Ho ik KA mu kok Pete 
posve obične u toj zemlji. # rok injao : | ši LEN 
ji li pomoći nije bilo. Najzad ugledah s j 
danka dido se kraj kuća zasjenjenih dm ci 
prolaznik, koga sam sreo, ponudio se, da će nd pove: 
do gradonačelnika; za tu je uslugu zatražio f 2. Ma 
Moja pojava kod gradonačelnika, starog a REST 
zinskog podrijetla, proizvela je velik utisa . bm 
sam u prvom redu sobu, gdje bih se mogao ei lina 
čašu vina i najzad abaz za mog vodiča. Gra Raina 
nije znao kako da me primi i promatrao i u nja 
mici. Videći, da mu se nimalo ne žuri da u i el 
jim molb.ma, ja se počeh svlačiti pred njim, mo o 
za oproštenje de la liberte grande. Na sreću Aaa 
džepu putnu ispravu, koja mi je davala pravo na o 
poštanskim kolima i dokazivala, da sam miran p : 2 
a ne Rinaldo Rinaldini. Blagoslovljena isprava bia. Ž : 
odmah svoje: dobio sam sobu, donijeli su mi ee v Ta 
isplatili mome vodiču abaz uz očinski ukor Zi sa I 
gova koristoljublja, koje da je uvredljivo PE E 
sko gostoljublje. Bacio sam se na divan u nadi, I ii 
poslije svoga podviga zaspati junačkim s ko 
preverih! Buhe, koje su mnogo opasnije od šaka a, 


do grad 

pale su me i nisu mi čitavu noć dale mira. Uj 

javio kod mene moj čovjek i saopćio mi, da e si 
škin prešao na volovima preko zasniježenih gora i sti- 
gao u Dušet. Valjalo mi je požuriti! Grof Puškin i Šern- 
na 2 tijea me i pozvali me, da opet zajedno kre- 

mo na put. Ostavio Š išlj 

no PI zah sam Dušet s ugodnom mišlju, da 
: Put je još uvijek bio ugodan i slikovit, iako smo ri- 
jetko viđali tragove naseljenosti. Na nekoliko vrsta od 
Harciskala prešli smo preko Kure po starome ek 
spomeniku rimskih vojničkih pohoda, i krupnim kasom 
a nekad i galopom, pojurili prema Tiflisu, kamo smo 
Mor a da ni sami nismo primijetili kako, VOLJE sei 

DRUGO POGLAVLJE 


Tiflis. Pučko kupalište. Hasan bez nosa. Gruzinski 
običaji. Pjesme. Kahetinsko vino. Uzrok žegđd. Skupoća.: 
Opis grada. Odlazak iz Tijlisa. Gruzinska noć. Izgled 
Armenije. Dvostruki prijelaz. Armensko selo. Gergeri. 
Gribojedov. Bezobdal. Mineralno vrelo. Oluja u gora- 
ma. Prencćište u Gumrima. Ararat. Granica. Tursko go- 
stoljublje. Kars. Armenska porodica. Odlazak iz Karsa. 
Tabor grofa Paskeviča. 


Odsjeo sam u gostionici, a sutradan sam se uputio 
u čuvene tifliske toplice. Grad mi se učinio vrlo živah- 
nim. Azijske građevine i čaršija podsjetili su me na 
Kišinjev. Uskim i krivudavim uličicama trčkali su 
magarci s prevješenim košarama; arbe s volovskom za- 
pregom pregrađivale su put. Armeni, Gruzini, Čerkezi 
i Perzijanci gurali su se na trgu nepravilna oblika, mla- 
di ruski činovnici na karabaškim ždrijepcima jezdili su 
među njima ovamo-onamo. Kraj ulaza u kupalište sje- 
dio je vlasnik, stari Perzijanac. Otvorio mi je vrata. 
Uđoh u prostranu sobu i što ugledah? Više od pedeset 
žena, mladih i starih, napola odjevenih i posve neodje- 
venih, svlačilo se i oblačilo stojeći i sjedeći na klupa.na 
duž zidova. Zastadoh. »Hajdemo, hajdemo« — reče mi 
vlasnik — »danas je utorak: ženski dan. Ništa ne sme- 
ta, nije to nesreća«. — »Dabome da nije nesreća« — 
odgovorih mu — »naprotiv«. Pojava muškarca nije iza- 

zvala nikakva utiska. One su se i dalje smijale i razgo- 
varale jedna s drugom. Ni jedna nije požurila da se po- 
krije svojom čadrom; ni jedna se nije prestala svlačiti. 
Izgledalo je, kao da sam ušao nevidljiv. Mnoge su od 
njih bile zaista prekrasne i opravdavale su riječi Ta 
Moora: 


...a lovely Georgian maid, 

With all the bloom, the freshened glow 

Of her own country maiden's looks, 

When warm they rise from Teflis brooks. 
Lalla Rookh 

Ali zato ne poznam ništa odvratnije od gruzinskih 
starica; to su prave vještice. 

Perzijanac me odvede u kupalište: vruć željezno-sum- 
porni izvor izlivao se u duboku kadu, usječenu u pe- 
ćini. Otkad živim, nisam ni u Rusiji ni u Turskoj na- 
išao ni na što raskošnije od tifliskih kupališta. Opisat 
ću ih potanko. 

Gospodar me je prepustio brizi Tatarina, namješte- 
nika kupališta. Moram priznati, da je bio bez nosa, ali 
mu to nije smetalo da bude majstor u svom poslu. Ha- 
san (tako se zvao beznosi Tatarin) počeo je time, što 
me je polegao na topao kameni pod, nakon čega mi JE 
počeo lomiti udove, istezati zglobove, snažno me uda- 
rati šakama; nisam osjetio ni najmanje boli već začudno 
olakšanje (azijski maseri u kupalištima padnu ponekad 
u zanos, skaču vam na pleća, klize nogama preko be- 
dara, prave čučnjeve plešući vam na leđima, e sempre 
bene). Potom me je dugo trljao vunenom rukavicom i 
opljuskavši me snažno toplom vodom, počeo me prati 
nasapunjenom  platnenom  kesicom,  Neopisiv osjećaj: 
vruć sapun oblijeva vas poput uzduha! Opaska: vunenu 

rukavicu i platnenu vrećicu svakako treba uvesti i u na- 


šim ruskim kupalištima; poznavaoci će biti zahvalni 


za ovu novotariju. 

Poslije vrećice Hasan me je pustio u kadu i time 
je ceremonija bila završena. 

Nadao sam se, da ću u Tiflisu naći Rajevskog, ali 
kad sam saznao, da je njegov puk već krenuo na pohod, 
odlučio sam zamoliti grofa Paskeviča, da mi dopusti 
pristup u vojsku. 

U Tiflisu sam proboravio neka dva tjedna i upoznao 
se s tamošnjim društvom. Sankovski, izdavač »Tifliskog 
vjesnika«. pričao mi je mnogo zanimljivosti o ovom 
kraju, o knezu Cicijanovu, A. P. Jermolovu i drugima. 
Sankovski je zaljubljen u Gruziju i proriče joj sjajnu 
budućnost. 

Gruzija je primila ruski protektorat 1783., što nije 
smetalo slavnome Muhamed-agi da zauzme i razori Tif- 
lis i otjera 20.000 ljudi u zarobljeništvo (1795). Pod že- 
zlo cara Aleksandra prešla je Gruzija 1802. Gruzini su 
vojnički narod. Oni su već dokazali svoju hrabrost pod 
našim zastavama. Njihove umne sposobnosti čekaju veću 
naobrazbu. Čudi su, uopće, vesele i društvene. O pra- 
znicima muškarci piju i lumpaju ulicama. Crnooki ma- 
lišani pjevaju, skaču i premeću se preko glave; žene 
plešu lezginku. 

Napjevi gruzinskih pjesama vrlo su ugodni. Jednu 
su mi pjesmu preveli doslovno; čini se, da je složena u 
novije doba. U njoj je nekakva istočnjačka besmislica, 
koja ima svoju poetsku vrijednost. Eto vam je: 

»Dušo, nedavno rođena u raju! Dušo, stvorena meni 
za sreću! Od tebe, besmrtnice, očekujem život. 

Od tebe, proljeće cvjetno, mjeseče dvotjedni, od tebe, 
anđele moj čuvaru, od tebe očekujem život. : 

Lice ti sja, tvoj smijeh razveseljuje. Ne želim ovla- 
dati svijetom, želim samo tvoj pogled. Od tebe očekujem 
Život. : 

Gorska ružo, osvježena rosom! Izabrana ljubimice 
prirode! Tiho, skriveno blago! Od tebe očekujem život.« 

Gruzini piju, ali ne na naš način, i začudno su sna- 
žni. Njihova se vina ne mogu izvoziti ina putu se brzo 
kvare, ali kod kuće su izvrsna. Kahetinsko i karabaško 
mogu se mjeriti s nekim burgundskim, Oni drže vino u 
maranima, ogromnim u zemlju ukopanim vrčevima. Ot- 
varaju ih uz svečane obrede. Nedavno je neki ruski dra- 
gun, otkrivši tajno takav vrč, pao u nj i udavio se u 
kahetinskom vinu kao nesretni Clarence u buretu ma- 
lage. 

Tiflis leži na obalama Kure, u dolini okruženoj ka- 
menim gorama. One ga sa svih strana štite od vjetrova, 
i kad ih sunce usija, čine nepomični uzduh ne samo 
toplim, nego i vrelim. To je uzrok nesnosnih žega, koje 
vladaju u Tiflisu, bez obzira na to, što se grad nalazi 
tek na 41 stupnju zemljopisne širine. Već njegovo ime 
(Tbilis-kalar) znači: Vrući grad. 

Veći dio grada izgrađen je na azijski način: kuće 
niske, krovovi ravni. U sjevernom se dijelu dižu kuće 
u evropskom građevnom slogu i oko njih se počinju 
oblikovati pravilni trgovi. Čaršija se dijeli u nekoliko 
redova; dućančići su puni turske i perzijske robe, pri- 
lično jeftine, kad se uzme u obzir sveopća skupoća. 
Tiflisko je oružje u velikoj cijeni na čitavom Istoku. 
Grof Samojlov i V., koji su se ovdje pročuli kao junaci, 
obično su svoje nove sablje okušavali tako, da su jednim 
udarcem prepolovili ovna ili da su biku odsjekli glavu. 

Glavni dio tifliskog pučanstva čine Armeni: godine 
1825. bilo ih je ovdje oko 2500 porodica. U vrijeme sa- 
dašnjih ratova njihov se broj još povećao. Gruzinskih 

porodica, računa se, ima otprilike 1500. Rusi sebe ne ubra- 
jaju u ovdašnje pučanstvo. Vojnici pokoravajući se 
dužnosti, žive u Gruziji zato, jer im je tako naređeno. 
Mladi titularni savjetnici dolaze ovamo da steknu čin 
asesora, za kojim toliko žude. Jedni i drugi gledaju na 
život u Gruziji kao na život u progonstvu. 19 
Tifliska je klima, kako pričaju, nezdrava. Ovdašnje 
su vrućice strašne; liječe ih živom, a njezina upotreba 
zbog vrućine nije štetna. Liječnici pitaju živom svoje 
pacijente bez imalo savjesti. Govore, da je general Si- 
pjagin umro zbog toga, što se njegov kućni liječnik, 
koga je sa sobom poveo iz Petrograda, uplašio načina 
liječenja, koji su predlagali ovdašnji liječnici, i nije bo- 
lesniku dao žive. Ovdašnje groznice nalik su na krim- 
ske i moldavske i liječe se na isti način. 
Stanovnici Tiflisa piju vodu iz Kure, mutnu, ali 
ugodnu. Voda u svim izvorima i bunarima jako udara 
na sumpor. Uostalom ovdje se toliko pije vino, da se 
pomanjkanje vode ne bi ni opazilo. + 
U Tiflisu me zaprepašćivala niska vrijednost novca. 
Provezao sam se fijakerom kroz dvije ulice, i kad sam 
poslije pola sata otpustio kočijaša, morao sam mu pla- 
titi dva srebrna rublja. Isprva sam mislio, da je on htio 
iskoristiti neznanje novoga pridošlice, ali kasnije su mi 
rekli, da je cijena upravo tolika, Sve ostalo skupo je 
u razmjeru prema tome. ja: 
Vozili smo se u njemačku naseobinu i tamo ručali. 
Pili smo pivo, koje tamo vare i koje je vrlo neugodna 
okusa, i vrlo skupo platili vrlo loš ručak. U mojoj su me 
gostionici hranili isto tako skupo i loše, General Stre- 
kalov, poznati sladokusac, pozvao me jednom, da kod 
njega ručam; na nesreću, kod njega se jelo serviralo po 
činu i rangu, a za stolom su sjedili engleski oficiri s ge- 
neralskim epoletama. Sluge su me tako revnosno obi- 

lazile s jelom, da sam od stola 
nosi i tifliskog gastronoma! Payens in 

Nestrpljivo sam čekao da se riješi moja sudbina. Naj- 
zad dobih pisamce od Rajevskog. Pisao mi je, neka po- 
žurim u Kars, jer kroz nekoliko dana vojska treba da 
krene dalje. Pošao sam na put odmah sutradan. 

Jahao sam i mijenjao konje u kozačkim stražarni- 
amo. Oko mene bila je zemlja opaljena od pripeke 
Gruzinska su mi sela izdaleka izgledala kao divni vre 
tovi, ali kad sam im došao bliže, ugledao bih nekoliko 
bijednih saklji, kojima su hladovinu davale prašnjave 
nk Sunce je zašlo, ali je uzduh još uvijek bio zagu- 


Noći vrele! 
Zvijezde tuđe!... 


Mjesec je sjao i sve je bilo tiho, jedino se topot moga 
konja razlijegao u noćnoj tišini. Putovao sam dugo a 
da nisam naišao ni na kakav trag života. N ajzad spazih 
osamljenu saklju. Zakucah na vrata. Izašao je domaćin 
Zamolih ga vode, najprije ruski a onda tatarski. Nije 
me razumio. Čudnovate li bezbrižnosti! Trideset vrsta 
od Tiflisa i na putu prema Perziji i Turskoj on nije 
znao niti riječi ni ruski ni tatarski. 

Prenoćih u kozačkoj stražarnici i u cik zore krenuh 
dalje. Put je vodio preko brda i kroz šumu. Sreo sam 
putnike Tatare, među kojima je bilo i nekoliko žena 
Sjedile su na konjima, zavijene u čadre, vidjele su im 
se Zo oči i potpetice. i 

oćeo sam se penjati na Bezobdal, j ijeli 
Gruziju od starodrevne Armenije. Ko e co 
vita od drveća, vije se oko gore. Na vrhu Bezobdala ro- 
đoh kroz malen klanac, koji se — čini se — od 


30 





Vučja vrata, i nađoh se na prirodnoj granici Gruzije. 
Pred mojim su se očima ukazale nove gore, nova obzor- 
ja, a poda mnom su se pružale žitorodne, zelene njive. 
Osvrnuh se još jednom na opaljenu Gruziju i počeh se 
položitom kosom planine spuštati prema svježim rav- 
nicama Armenije. S neopisivim zadovoljstvom primije- 
tih, da je pripeka odjednom popustila: podneblje bješe 
ovdje drugo. ; 

Moj pratilac s tovarnim konjima zaostao je iza mene. 
Jahao sam s4m cvjetnom pustinjom, okruženom u da- 
ljini gorama. U rastresenosti sam projahao pored stra- 
žarnice, gdje mi je valjalo promijeniti konje. Prošlo je 
više od šest sati puta, i ja se počeh čuditi, što je da- 
našnja etapa tako duga. U strani od puta ugledah gro- 
made kamenja, nalik na saklje, i uputih se k njima. I 
zaista nađoh se u armenskom selu. Nekoliko žena u ša- 
renim suknjama sjedilo je na raynom krovu podzemne 
saklje. Nekako im saopćih svoje želje. Jedna od njih 
spusti se u kuću i iznese mi sira i mlijeka. Odmorivši 
se nekoliko minuta, krenuh dalje i na visokoj obali ri- 
jeke ugledah nasuprot sebi tvrđavu Gergeri. Tri zahuk- 
tane i zapjenjene bujice rušile su se s visoka brijega. 
Prijeđoh preko rijeke. Dva vola, upregnuta u arbu, us- 
pinjala su se strmom cestom. Arbu je pratilo nekoliko 
Gruzina. — Otkuda vi? — upitah ih. — Iz Teherana. 
— A što vozite? Gribojeda. — To je bilo tijelo ubijenog 
Gr'bojedova. koje su prevozili u Tiflis. 

Nisam mislio, da ću ikad još sresti našeg Griboje- 
dova! Rastao sam se s njim lani u Petrogradu pred nje- 
gov odlazak u Perziju. Bio je tužan i imao čudne predo- 
sjećaje. Htio sam ga umiriti, a on mi reče: Vous ne con- 
naissez pas ces gens la: vous verrez qwil faudra jouer 
des couteau«.« Mislio je, da će uzrok krvoprolića biti 
smrt šahova i svađe između njegovih sedamdeset sinova. 

Ali prestarjeli je šah još uvijek živ, a proročanske Ti- 
ječi Gribojedova ispunile su se. Poginuo je pod kindža- 
lima Perzijanaca, kao žrtva neznanja i izdaje. Njegovo 
iznakaženo tijelo, koje je tri dana bilo igračkom tehe- 
ranske rulje, prepoznali su jedino po ruci, nekad pro- 
strijeljenoj metkom iz pištolja. 

Upoznao sam se s Gribojedovom godine 1817. Nje- 
gov melankclični karakter, njegov ozlojeđeni um, nje- 
gova dobrodušnost, same slabosti i greške, neizbježivi 
suputnici čovječanstva — sve je to kod njega bilo ne- 
obično privlačivo. Rođen sa častohlepljem, koje je od- 
govaralo njegovoj nadarenosti, dugo je bio sputan mre- 
žama sitničavih potreba i neizvjesnosti. Sposobnosti 
čovjeka državnika ostale su neiskorištene; talent pje- 
snika nije bio priznat; čak i njegova hladna i blistava 
hrabrost bila je neko vrijeme predmet sumnje. Neko- 
liko prijatelja znalo je njegovu vrijednost i vidjelo os- 
* mijeh nepovjerljivosti, taj glupi i nesnosni osmijeh, kad 
su slučajno začinjali govoriti o njemu kao o neobičnom 
čovjeku. Ljudi vjeruju samo slavi i ne shvaćaju, da se 
među njima može nalaziti kakav Napoleon, koji nije 
zapovijedao niti jednoj četi lovaca (»jegera«), ili drugi 
Descartes, koje nije objavio ni jednog retka u »Moskov- 
skom telegrafu«. Uostalom, naše poštovanje prema slavi 
izvire možda iz samoljublja: t4 u sastav slave ulazi i 
naš glas. 

Gribojedovljev je život zastiralo nekoliko oblaka; 
bile su to posljedice žarkih strasti i silnih okolnosti. On 
je osjetio neophodnu potrebu da raskrsti jednom za 
svagda sa svojom mladošću i da stubokom izmijeni 
pravac svog života. Oprostio se s Petrogradom i jalovim 
besposličarenjem, otišao u Gruziju i proveo tamo osam 
godina u osamljenom i neumornom radu. Njegov po- 
vratak u Moskvu 1824. značio je preokret u njegovoj 

sudbini i početak neprekidnih uspjeha. Njegova kome- 
dija u rukopisu »Teško pametnome« imala je neopisiv 
učinak i odjednom ga stavila uz bok našim pjesničkim 
prvacima. Poslije stanovitog vremena mu je savršeno 
poznavanje zemlje, gdje je počinjao rat, otkrilo novo 
polje rada: bio je imenovan za poslanika u Perziji. Kad 
je stigao u Gruziju, oženio se djevojkom, koju je lju- 
bio... Ne znam ništa, što bi bilo vrednije zaviđenja, 
od posljednih godina njegova burnog života, Niu samoj 
smrti, koja ga je stigla usred smjelog di nejednakog boja, 
nije za Gribojedova bilo ničega užasnog, ničega muč- 


nog. Bila je trenutna i krasna. 


Kolike li štete, što Gribojedov nije iza sebe ostavio 
svojih memoara! Napisati njegov životopis bila bi stvar 
njegovih prijatelja; ali rijetki ljudi iščezavaju kod nas 
ne ostavljajući iza sebe tragova. Lijeni smo i nerado- 
znali... 

U Gergeriju sam se sastao s Buturlinom, koji je, kao 
i ja, bio na putu u vojsku. Buturlin je putovao sa svim 
mogućim komforom. Ručao sam kod njega, kao da smo 
u Petrogradu. Sporazumjeli smo se, da ćemo putovati 
zajedno, ali mene je opet obuzeo demon nestrpljivosti. 
Moj me pratilac zamolio za dozvolu, da se malo odmori. 
Ja se uputih dalje sam, čak i bez vodiča. Put je bio 
stalno jednak i potpuno siguran. 

Prejahavši preko gore i spustivši se u dolinu, punu 
hlada od drveća, ugledah mineralno vrelo, kako teče 
preko ceste. Ovdje sretoh armenskog popa, koji je pu- 
tovao iz Erivana u Ahalcik, »Šta ima novo u Erivanu?« 
— upitah ga. — »U Erivanu vlada kuga« — odgovori 
on — »a što se čuje o Ahalciku?« — »I u Ahalciku vlada 
kuga« — odgovorih ja njemu. Pošto smo izmijenjali 
te ugodne vijesti, mi se rastadosmo. 

Putovao sam između plodnih polja i cvjetnih livada. 
Zrelo se žito lelujalo u očekivanju srpa. Uživao sam u 
pogledu na ovu divnu zemlju, čija je plodnost na Istoku 
ušla već u poslovicu. Predveče stigoh u Pernike. Tu je 
bila kozačka stražarnica. Kozački mi je podnarednik 
prorokovao nevrijeme i savjetovao mi, da ostanem kođ 
njih i prenoćim, ali ja sam svakako htio još toga dana 
stići u Gumre. 

Čekao me je prijelaz preko oniskih planina, prirodne 
granice pašaluka Kars. Nebo bješe prekriveno oblaci- 
ma. Nadao sam se, da će ih vjetar, koji svakog časa po- 
stajaše jači, rastjerati. Ali kiša poče promicati i postade 
sve krupnija i jača. Računa se, da od Pernikea do Gu- 
mr4 ima 27 vrsta. Pritegnuo sam kajiševe svoje burke, 
navukao bašlik preko kape i preporučio se Providnosti. 

Prošlo je više od dva sata. Kiša nikako da stane. 
Voda je potocima tekla s moje burke, koja je otežala, i 
s bešlika, nadojenog kišom. Na kraju mi se hladna stru- 
ja počela slijevati ispod ovratnika, i uskoro me kiša 
promočila do gole kože. Noć je bila tamna. Kozak je 
jahao naprijed, pokazujući mi put. Počeli smo se uspi- 
njati uz planine. U međuvremenu prestade kiša, i ob- 
laci Se raspršiše. Do GumraA je ostalo deset vrsta. Vje- 
tar, Koji je duhao na otvorenom, bio je tako jak, da me 
je za četvrt sata potpuno osušio. Mislio sam, da ne ću iz- 
bjeći groznici. Najzad stigoh u Gumre oko ponoći. Ko- 
zak me doveo ravno do stražarnice. Odsjeli smo u ša- 
toru. u koji sam požurio. Tu nađoh dvanaestoricu ko- 
zaka kako spavaju jedan uz drugoga. Napravili su mi 
mjesta, i ja se svalih na burku, ne osjećajući sam sebe 
od umora. Tog dana prešao sam 75 vrsta. Zaspao sam 
kao zaklan. 

Kozaci me probudiše u zoru. Prva mi je misao bila: 
da ne ležim možda u groznici? Ali osjetio sam, da sam 

— hvala bogu — čio i zdrav. Ni traga ne samo kakvoj 
bolesti, nego ni umoru. Izišao sam iz šatora na svježi 
jutarnji zrak. Sunce se rađalo. Na jasnom se nebu bi- 
jeljela sniježna dvoglava gora. »Kakva je to gora?«, 
upitah protežući se i. čuh.u odgovor: »To je Ararat.« 
Kakav silan učinak zvukova! Požudno sam upijao po- 
gledom biblijsku goru, vidio sam arku, koja je pristala 


uz nien vrh s nadom na obnovu i život — i gavrana i 
golubicu, te simbole smrti i pomirenja, kako izlijeću 
Iza mjes: 


Konj mi je bio spreman. Krenuh s vodičem. Jutro 
bješe divno. Sunce je sjalo. Jahali smo širokim travnja- 
kom po gustoj zelenoj travi orošenoj rosom i kaplji- 
cama jučerašnje kiše. Pred nama se blistala rječica, 
preko koje nam je trebalo prijeći. »Evo, to je Arpačaj« 
— reče mi kozak. Arpačaj! Naša granica! To je bilo 
vrijedno Ararata. S neopisivim osjećajem potjerah ko- 
nja u kas do rijeke. Nikad još nisam vidio inozemstva. 
Granica je za mene imala nešto tajanstveno; već sam od 
djetinjstva najradije sanjario o putovanjima. Zatim 
sam dugo živio nomadskim životom, skitao se čas po 
Jugu, čas po Sjeveru, ali nikad još ne izađoh iz granica 
neizmjerne Rusije. Veselo jurnuh u posvećenu rijeku, 
i dobri me konj iznese na tursku obalu. Ali i ta je obala 
bila već osvojena: još uvijek sam se nalazio u Rusiji. 

Do Karsa mi je preostalo još 75 vrsta. Nadao sam se, 
da ću predveče ugledati naš vojnički tabor. Nigdje se 
nisam zaustavljao. Na pola puta, u armenskom selu, 
koje je bilo podignuto u gorama na obali rječice, umje- 
sto ručka pojedoh prokleti čurok, armenski hljeb ispe- 
čen u obliku lepinje zajedno s pepelom, za kojim su to- 
liko žalili zarobljenici u klancu Darijal. Skupe bih novce 
platio za komadić ruskog crnog hljeba, koji je njima 
bio tako ogavan. Pratio me mlad Turčin, užasan brblja- 

vac. Čitavim je putem brbljao nešto turski, ne mareći 
nimalo, razumijem li ga ja ili ne. Naprezao sam pažnju 
i nastojao da ga shvatim. Izgleda, da je grdio Ruse. Bio 
je naviknut, da ih sve vidi u uniformama, pa je mene 
— po odijelu — smatrao za stranca. Ususret nam je sti- 
gao nekakav ruski časnik. On je jahao iz našeg tabora 
i saopćio mi, da je naša vojska već krenula ispod Karsa. 
Ne mogu opisati svojega očajanja: misao, da ću se mo- 
rati vratiti u Tiflis izmučivši se uzalud pustom Arme- 
nijom, potpuno me ubijala. Časnik odjaha svojim pu- 
tem. Turčin je opet počeo svoj monolog, ali više nisam 
mario za njega. Prešao sam iz koraka u krupni kas i 
uveče prispio u tursko selo, nekih 20 vrsta udaljeno od 
Karsa. 


Skočivši s konja, htio sam ući u prvu saklju, ali se 
na vratima pojavio domaćin i odgurnuo me natrag uz 
psovke. Na tu njegovu dobrodošlicu odgovorio sam na- 
gajkom. Turčin udari u lelek i za čas se skupi sila na- 
roda. Moj pratilac se, izgleda, zauzeo za mene. Poka- 
zali su mi karavan-saraj. Uđoh u veliku saklju, nalik na 
staju. Nije bilo mjesta da razastrem svoju burku, Počeo 
sam tražiti konja. Pojavio se turski starješina. Na sve 
njegove nerazumljive riječi odgovarao sam samo jedno: 
»Verbana at« (daj mi konja). Turci su se opirali. Najzad 
mi pade na um da pokažem novac (čime je trebalo da 
počnem). Odmah su mi dali konja i pratioca. 


Jahao sam širokom dolinom, okruženom gorama. 
Uskoro ugledah Kars, koji se bijelio, na jednoj od tih 
gora. Moj mi ga je Turčin pokazivao, ponavljajući ne- 
prestano: Kars, Kars! i tjerao svog konja u galop. Ja 
sam ga slijedio, mučen nemirom: moja se sudbina tre- 
bala riješiti u Karsu. Tu je trebalo da saznam, gdje je 
naš tabor i hoće li mi poći za rukom da stignem vojsku. 

U međuvremenu se nebo prekrilo oblacima, i opet je 
udarila kiša; o tome se međutim više nisam brinuo. 

Ušli smo u Kars, Kad smo se približavali gradskim 
vratima u bedemu, čuh ruski bubanj: bubnjali su po- 
večerje. Stražar uze od mene ceduljicu i ode koman- 
dantu. Stajao sam na kiši oko pola sata i čekao. Najzad 
me propustiše. Zapovjedih vodiču, da me vodi ravno u 
kupalište. Jahali smo krivudavim i strmim ulicama. 
Konji su se klizali po lošoj turskoj kaldrmi. Zaustavi- 
smo se kod jedne prilično otrcane kuće. To je bilo ku- 
palište. Turčin siđe s konja i poče udarati na vrata. 
Nitko nije odgovarao. Kiša je curkom curila na mene. 
Najzad izađe iz obližnje kuće mlad Armenac i, progo- 
vorivši s mojim Turčinom, pozva me k sebi, izražava- 
jući se na dosta čistom ruskom jeziku. Poveo me uskim 
stubama na prvi kat svoje kuće. U sobi ukrašenoj ni- 
skim divanima i trošnim ćilimovima sjedila je starica, 
njegova mati. Ona priđe k meni i poljubi me u ruku. 
Sin joj naredi, da raspiri vatru i da mi spremi večeru. 
Skinuh se i sjedoh kraj vatre. Uđe domaćinov mlađi 
brat, mladić od kojih sedamnaest godina. Oba su brata 
bila u Tiflisu i boravila tamo po nekoliko mjeseci. Oni 
mi rekoše, da je naša vojska jučer krenula na pohod i 
da se naš tabor nalezi kojih 25 vrsta od Karsa. To me 
je sasvim umirilo. Ubrzo mi je starica pripravila ovče- 
tinu s lukom, koja mi se učinila vrhuncem kuharskog 
umijeća. Na počinak legosmo svi u istoj sobi; ja se svu- 
koh prema svijetlu kamina, koji je dogorijevao, i usnuh 
u ugodnoj nadi, da ću sutradan ugledati tabor grofa 
Paskeviča. 

Ujutro išetah da pregledam grad. Mlađi od mojih 
domaćina poduhvatio se da mi bude »čičerone«. Kad 
smo promatrali utvrde i citadelu, podignutu na nepri- 
stupačnoj pećini, ja nisam mogao shvatiti, kako smo 

mogli osvojiti Kars. Moj mi je Armenac tumačio, kako 
je znao i umio, vojničke operacije, kojima je i sam bio 
svjedok. Pošto sam primijetio, da ima naklonosti pre- 
ma vojničkoj službi, ponudih mu, da krene sa mnom u 
vojsku. On odmah pristade. Poslao sam ga po konje. 
Došao je zajedno s časnikom, koji zatraži od mene pi- 
smenu naredbu. Sudeći po azijatskim crtama njegova 
lica, nisam smatrao za potrebno prekapati po svojim 
papirima, i izvadih iz džepa prvi papir, koji mi je pao 
ruku. Časnik ga ozbiljno pregleda, odmah zapovjedi, 
da se njegovu blagorođu dovedu konji prema naredbi, 
i vrati mi papir: bila je to poslanica Kalmikinji, koju 
sam naškrabao na jednoj od poštanskih postaja na Kav- 
kazu. Poslije pola sata izjahah iz Karsa, a pokraj mene 
je jurio Artemij (tako se zvao moj Armenac) na tur- 
skome ždrijepcu s gipkim kratkim džilitom u ruci i kin- 
džalom iza pojasa, maštajući o Turcima i bitkama. 

Jahao sam zemljom, koja je svuda bila zasijana ži- 
tom. Unaokolo su se vidjela sela, ali su bila pusta: sta- 
novnici su se razbježali. Cesta je bila divna i na mo- 
čvarnim mjestima popločena, preko potoka su vodili ka- 
meni mostovi. Zemljište se vidljivo uzdizalo — počeli 
su se pomaljati prvi brežuljci gorskog lanca Sagan-lu 
(starodrevnog Taurusa). Minuše neka dva sata. Ja se 
ispeh na konju na vrh jedne visoravni i odjednom ugle- 
dah naš tabor, razmješten na obali Kars-čaja. Za ne- 
koliko minuta bio sam već u šatoru Rajevskog. 

TREĆE POGLAVLJE 


Prijelaz preko Sagan-lWua. Puškaranje. Život u tabo- 
ru. Jazidi. Bitka sa arzrumskim seraskerom. Saklja ba- 
čena u zrak. 


Stigoh baš u pravi čas. Tog istog dana (18. lipnja) 
dobila je vojska zapovijed da krene naprijed. Ruča- 
jući kod Rajevskog, slušao sam mlade generale, kako 
raspravljaju o naređenom pokretu. General Burcov bio 
je poslan lijevo, po glavnoj cesti za Arzrum, ravno u 
pravcu turskog tabora, dok se sva ostala vojska imala 
kretati desnom stranom, kako bi došla neprijatelju iza 
leđa. xd 

U pet sati vojska je krenula. Jahao sam s Nižego- 
rodskim dragunskim pukom i razgovarao s Rajevskim, 
koga nisam vidio već nekoliko godina. Pala je noć; za- 
ustavismo se u dolini, gdje je čitava vojska imala odmor. 
Ovdje sam imao čast biti predstavljen grofu Paskeviču. , 

Grofa sam našao kod kuće, pred logorskom vatrom, 
okružena njegovim štabom. Bio je veseo i primio me 
ljubazno. Budući da se nisam razumijevao u vojničku 
vještinu, nisam ni naslućivao, da se u tom trenutku rje- 
šavala sudbina čitavog pohoda. Ovdje sam ugledao i 
našega Volhovskog, zaprašenog od glave do pete, zara- 
slog u bradu i izmorenog brigama. Ipak je našao vre- 
mena da porazgovara sa mnom kao stari prijatelj. o 
sam ugledao i Mihaila PPuščina, koji je lani bio ranjen. 
On je omiljen i poštovan kao odličan drug i hrabar voj- 

nik. Okružili su me mnogi od starih prijatelja. Kako 
li su se promijenili! Kako li brzo leti vrijeme! 


Heu! fugaces, Postume, Postume, 
Labuntur anni... 


Vratio sam se k Rajevskom i prenoćio u njegovu 
šatoru, Usred noći probudila me užasna vika: čovjek bi 
pomislio, da je neprijatelj izvršio iznenadni prepad. Ra- 
jevski je poslao, da vide u čemu je uzrok uzbune: ne- 
koliko tatarskih konja, otkinuvši se s veza, jurilo je po 
taboru, i muslimani (tako nazivaju Tatare, koji služe 
u našoj vojsci) su ih lovili. 

U zoru jevojska krenula naprijed. Približili smo se 
gorama, koje su bile obrasle šumom. Zašli smo u kla- 
nac. Draguni su govorili među sobom: »Pazi, brate, 
drži se dobro; prije nego se snađemo, udarit će po na- 
ma kartečom!« Zaista, položaj je bio kao stvoren za za- 
sjedu, ali Turci, čiju je pažnju pokret generala Burcova 
odvukao na drugu stranu, nisu iskoristili svoje pred- 
nosti. Sretno smo prošli opasnim klancem i zaustavili 
se na uzvisinama Sagan-lua, deset vrsta od neprijatelj- 
skog tabora. 

Priroda oko nas bila je turobna, Zrak je bio hladan. 
gore pokrivene žalosnim smrekama. Snijeg je ležao u 
jarugama. 


...nec Armeniis in oris, 
Amice Valgi, stat glacies iners 
Menses per omnes... 


' Tek što smo se malo odmorili i ručali, začusmo puc- 
njavu iz pušaka. Rajevski je poslao ljude, da upitaju što 
je. Javiše mu, da su Turci počeli puškaranje s našim 

predstražama. Uzjahah konja i pođoh sa Semičevom da 
promotrim ovaj za mene novi prizor. Sastadosmo ranje- 
nog kozaka: sjedio je klateći se u sedlu, blijed i okrvav- 
ljen. Dva su ga kozaka podržavala. — »Ima li mnogo 
Turaka?« — upita Semičev. — »Nasrću u obliku klina, 
vaše blagorođe« — odgovori jedan od njih. Kad smo 
prošli kroz klanac, odjednom ugledasmo na obronku 
gore, koja nam bješe nasuprot, do 200 kozaka razvijenih 
u lavu, a iznad njih oko 500 Turaka. Kozaci su polako 
uzmicali, a Turci su nasrtali s velikom drskošću, ciljali 
na kojih 20 koraka i, ispalivši metak, jurili na konju 
natrag. Njihove visoke čalme, lijepe dolamice i blistava 
konjska oprema oštro su odudarali od plavih uniformi 
i jednostavne konjske opreme kozaka. Nekih petnaest 
naših bilo je već ranjeno. Potpukovnik Basov poslao je 
po pomoć. U taj je čas bio i sam ranjen u nogu. Kozački 
se redovi počeše komešati, ali Basov opet sjede na konja 
i ostade kod svog odreda. Pojačanje je stiglo. Čim su to 
Turci primijetili, odmah iščezoše, ostavljajući na gori 
goli trup kozaka, kojemu je bila odsječena glava i udo- 
vi. Odsječene glave Turci šalju u Carigrad, a šake ru- 
ku, namočene u krv, otiskuju na svojim zastavama. 
Pucnjava se utišala. Orlovi, pratioci vojski, počeše kru- 
žiti nad gorom, tražeći za sebe iz visine plijen. U taj se 
mah pojavi gomila generala i časnika. Dojaha i grof 
Paskevič i pođe na goru, iza koje su se sakrili Turci. 
Oni su bili pojačani s 4000 konjanika, sakrivenih u jed- 
noj dubodolini i u jarugama. S vrha brijega ukaza nain 
se pogled na turski tabor, odvojen od nas jarugama i 
uzvišicama. Vratili smo se kasno. Prolazeći našim tabo- 
rom, vidio sam naše ranjenike, od kojih su petorica 
umrla još iste noći i u toku sutrašnjeg dana. Uveče sam 
posjetio mladog Osten-Sackena, koji bješe ranjen da- 
nas u drugoj bici. 

Život u taboru vrlo mi se sviđao. U zoru nas je budio 
“top. Spavanje pod šatorom neobično je zdravo. Za ruč- 
kom smo azijski šašlik zalijevali engleskim pivom i 
šampanjcem, rashlađenim u taurijskim snjegovima. Na- 
še je društvo bilo raznoliko. U šatoru generala Rajev- 
skog skupljali su se begovi muslimanskih pukova, i raz- 
govor je tekao preko tumača. U našoj vojsci nalazili su 
se i narodi naših zakavkaskih oblasti i stanovnici ne- 
davno osvojenih zemalja. Među njima sam s velikom 
radoznalošću promatrao Jazide, za koje se na Istoku 
vjeruje, da obožavaju đavola. Oko 300 njihovih poro- 
dica živi u podnožju Ararata. Priznavali su vrhovnu 
vlast ruskog cara. Njihov zapovjednik, visok i nakazan 
muškarac u crvenom plaštu .i crnoj šubari, dolazio bi 
pokatkad da se pokloni generalu Rajevskom, zapovjed- 
niku cjelokupne konjice. Nastojao sam da saznam od 
Jazida istinu o njihovoj vjeri. Na moja pitanja odgo- 
vorio je on, kako je priča o tom, da se Jazidi klanjaju 
đavolu, pusta bajka i da vjeruju u jedinoga boga i da 
se po njihovoj vjeri, istina, proklinjanje đavola smatra 
nedoličnim i neplemenitim, jer on je sada nesretan, ali 
s vremenom mu može biti oprošteno, jer se ne mogu 
postavljati granice milosrđu Alahovu. To me je objaš- 
njenje umirilo. Bilo mi je drago, što se ne klanjaju đa- 
volu, a njihove zablude izgledale su mi sada nine više 
vrijedne praštanja. 

Moj pratilac došao je u tabor tri dana iza mene. 
Stigao je zajedno s komorom, koja se naočigled nepri- 
jatelja sretno spojila s armijom. Opaska: Za čitavo 
vrijeme pohoda ni jedna arba iz naše mnogobrojne ko- 
more nije pala u ruke neprijatelja. Red, kojim se komo- 
ra kretala za vojskom, bio je zaista izvanredan. 

Ujutro 17. lipnja čuli smo ponovno puškaranje i po- 
slije dva sata ugledali smo Karabaški puk, koji se vra- 

ćao s osam turskih zastava: pukovnik Frideriks imao je 
borbu s neprijateljem, koji se sakrio iza kamenih za- 
klona, potisnuo ga je odande i protjerao. Osman-paša, 
koji je zapovijedao konjicom, jedva se uspio spasiti. 


Dne 18. lipnja tabor se premjestio na drugo mjesto, 
a sutradan, 19. lipnja, čim nas je probudio top, sve se 
u taboru uskomešalo. Generali pojahaše na svoja mje- 
sta. Pukovi su se postrojavali; časnici su zauzeli mjesta 
kod svojih jedinica. Ja ostadoh sam, ne znajući kamo 
da krenem, i pustih konja neka ide kamo ga oči vode. 
Sreo sam generala Burcova, koji me pozvao na lijevo 
krilo. »Što je to lijevo krilo?« — pomislih ja i odjahah 
dalje. Ugledah generala Muravjova kako raspoređuje 
topove. Uskoro se pokazaše turski delibaše. Zavrtješe 
se u dolini, puškarajući s našim kozacima. U međuvre- 
menu je gusta gomila njihove pješadije išla udolicom. , 
General Muravjov zapovjedi paljbu. Karteč pogodi u 
samu sredinu gomile. Turci se razbjegoše u stranu i sa- 
kriše iza uzvišenja. Ugledah grofa Paskeviča, okruženog 
njegovim štabom. Turci su opkoljavali našu vojsku, 
koja je od njih bila odijeljena dubokom jarugom. Grof 
je poslao Puščina, da promotri jarugu. Puščin odjuri 
na konju. Turci, pomisliše, da je to napadač i opališe 
na nj salvu. Sve je udarilo u smijeh. Grof zapovjedi, da 
se postave topovi i da se puca. Neprijatelj se rasu po 
gori i po udolici. Na lijevom krilu, kamo me zvao Bur- 
cov, bila se žestoka bitka. Pred nama (protiv središta) 
jurila je u napad turska konjica. Grof joj posla ususret 
generala Rajevskog, koji povede na juriš svoj Nižego- 
rodski puk. Turci iščezoše. Naši Tatari okružiše njihove 
ranjenike i počeše ih okretno svlačiti, ostavljajući ih 
gole nasred polja. General Rajevski zaustavio se na 
kraju jaruge. Dva eskadrona, odvajajući se od puka, 

otidoše predaleko u gonjenju neprijatelja; izbavio ih je 
pukovnik Simonič. 

Bitka se utišala. Turci počeše nama naočigled ko- 
pati zemlju i dovlačiti kamenje, utvrđujući se po obi- 
čaju. Ostavismo ih u miru. Sjahasmo s konja i počesmo 
ručati što je tko imao. U taj čas dovedoše grofu neko- 
liko zarobljenika. Jedan od njih bio je teško ranjen. 
Saslušali su ih. Oko 6 sati vojska je opet dobila zapo- 
vijed da napadne neprijatelja. Turci se pokolebaše iza 
svojih rovova, dočekaše nas topovskom vatrom i uskoro 
počeše uzmicati. Naša je konjica bila naprijed. Počesmo 
se spuštati u jarugu. Zemlja se urušavala i rasipala pod 
konjskim kopitima. Svakog je časa moj konj mogao pa- 
sti, i tada bi čitav Kombinirani ulanski puk prejahao 
preko mene. Ali bog me izbavio. Čim smo izašli na ši- 
roku cestu, koja ide preko brda, čitava je naša konjica 
krenula u galop iz sve snage. Turci su bježali. Kozaci 
su udarali nagajkama topove ostavljene na cesti i ju- 
rili dalje. Turci su se bacali u jaruge, koje sui se nalazile 
s obje strane ceste. Nisu više pucali, bar mimo mojih 
ušiju nije prozviždao ni jedan metak. Prvi su u gonje- 
nju neprijatelja bili naši tatarski pukovi, čiji se konji 
odlikuju brzinom i snagom. Moj konj, ne znajući mje- 
re ni u čemu, nije zaostajao za njima; teškom sam ga 
mukom obuzdao. Zaustavio se pred truplom mladog 
Turčina. koji je ležao preko ceste. Bilo mu je, izgleda, 
kojih 18 godina. Blijedo djevičansko lice nije bilo izna- 
kaženo. Čalma mu se valjala u prašini, a obrijani zati- 
ljak bio je prostrijeljen metkom. Pođoh dalje korakom 


i uskoro me stiže Rajevski. Napisao je olovkom na ko-' 


madiću papira za grofa Paskeviča izvještaj o potpunom 
porazu neprijatelja i odjahao dalje. Slijedio sam ga iz- 
daleka. Pala je noć. Moj umorni konj zaostajao je i spo- 

ticao sa na svakom koraku, Grof Paskevič zapovjedio 
je, da se gonjenje neprijatelja ne prekida i sam je uprav- 
ljao njime. Prestigli su me naši konjički odredi. Ugle- 
dah pukovnika Poljakova, zapovjednika kozačke artilje- 
rije, koja je tog dana odigrala značajnu ulogu, i zajedno 
s njim stigoh u napušteno naselje, gdje se zaustavio 
grof Paskevič i zbog mraka obustavio dalje gonjenje. 

Našli smo grofa na krovu podzemne saklje, uz vatru. 
Dovodili su mu zarobljenike. On ih je ispitivao. Tu su 
se nalazili i gotovo svi komandanti. Kozaci su držali 
za uzde njihove konje. Vatra je osvjetljavala čitavu ovu 
sliku, dostojnu Salvatora Rose. Rječica je šumjela u 
mraku. U taj mah javiše grofu, da su u selu skrivene 
zalihe puščanog praha i da se treba čuvati eksplozije. 
Grof je odmah napustio saklju sa svom svojom prat- 
njom. Pojahasmo u pravcu našeg tabora, koji se nalazio 
već na 30 vrsta od mjesta gdje smo noćili, Cesta je bila 
puna konjičkih odreda. Samo što smo stigli na mjesto, 
kadli se odjednom nebo osvijetlilo kao od meteora, i 
mi začusmo potmulu eksploziju. Saklja, koju smo osta- 
vili pred četvrt sata, odletjela je u zrak; u njoj se na- 
lazila zaliha baruta. Kamenje, koje se razletjelo na sve 
strane, ubilo je nekoliko kozaka. 

Eto to je sve, što mi je u ono vrijeme uspjelo vidje- 
ti. Uveče sam saznao, da je u toj bici bio razbijen ar- 
zrumski serasker, koji je s 30.000 vojnika pošao u po- 
moć Haki-paši. Serasker je bježao prema Arzrumu. 
Njegova vojska, bačena za Sagan-lu, bila je raspršena, 
artiljerija zarobljena, i tako smo imali posla još samo 
s Haki-pašom. Grof Paskevič nije mu dao vremena da 
se sredi. 


ČETVRTO POGAVLJE 


Bitka s Haki-pašom. Smrt tatarskog bega. Herma- 
frodit. Zarobljeni paša. Araks. Pastirov most. Hasan- 
kale. Vruće vrelo. Pohod na Arzrum. Pregovori. Zauze- 
će Arzruma. Turski zarobljenici. Derviš. 


Sutradan u pet sati tabor se probudio i dobio nared- 
bu za pokret. Izašao sam iz šatora i sreo grofa Pa- 
skeviča, koji je ustao prije od svih drugih. On me ugle- 
da. »Etes-vous fatiguć de la journće d'hier?« — »Mais 
un peu, M. le Comte«. — »J'en suis fdch6 pour vous 
car nous allons faire encore un marche pour joindre le 
Pacha, et puis il faudra poursuivre Vennemi encore une 
trentaine de verstes.« : 

Krenuli smo i oko osam sati stigli na uzvišenje, s 
koje se Haki-pašin tabor mogao vidjeti kao na dlanu. 
Turci su iz svih svojih baterija otvorili vatru, koja nam 

nijeni najmanje naudila. Međutim, u njihovu se taboru 
mogla Primijetiti velika živost. Umor i jutarnja zapara 
prisilili su mnoge od nas da sjašemo s konja i legnemo 
u prohladnu travu. Omotao sam uzde oko ruke i slatko 
zaspao u očekivanju naredbe za pokret. Za četvrt sata 
su me probudili. Sve je bilo u pokretu. S jedne su stra- 
ne kolone kretale na turski tabor, a s druge se konjica 
spremala da goni neprijatelja. Spremao sam se da poja- 
šem za Nižegorodskim pukom, ali je moj konj hramao. 
Zaostao sam. Mimo mene protutnja ulanski puk. Zatim 
projaha Volhovski s tri topa. Nađoh se sim u šumovi- 


46 





tim gorama. Slučajno naiđe na mene dragun, koji mi 
javi, da je šuma puna neprijatelja. Vratio sam se. Sre- 
toh generala Muravjova s pješačkim pukom. On odvoji 
jednu četu u šumu, da bi je očistio od neprijatelja. Pri- 
lazeći dubodolini, ugledah neobičan prizor: pod drvetom 
je smrtno ranjen ležao jedan od naših tatarskih begova. 
Kraj njega je naricao njegov ljubimac. Mula je, klečeći, 
čitao molitve. Umirući beg bio je izvanredno miran i ne- 
pomično je promatrao svoga mladog prijatelja. U du- 
bodolini je bilo sakupljeno 500 zarobljenika. Nekoliko 
ranjenih Turaka dozivalo me znacima, smatrajući me 
vjerojatno za liječnika i tražeći od mene pomoć, koju 
im nisam mogao pružiti. Iz šume izađe Turčin, koji je 
svoju ranu pritiskao okrvavljenom krpom. Vojnici mu 
priđoše s namjerom da ga dotuku, možda iz čovjeko- 
ljublja. Ali to me i odviše uzbudilo: zauzeh se za bijed- 
nog Turčina i teškom ga mukom dovedoh, iznemoglog 
i iskrvarenog, do skupine njegovih drugova. Kod njih 
je bio pukovnik Anrep. Prijateljski je pušio iz njihovih 
lula, ne mareći za to, što su se pronosili glasovi, da u 
turskom taboru vlada kuga. Zarobljenici su sjedili i 
mirno razgovarali među sobom. Gotovo svi su bili mla- 
di ljudi. Kad smo se odmorili, krenusmo dalje. Čitav 
put je bio posut mrtvim tijelima. Poslije nekih 15 vrsta 
nađoh Nižegorodski puk, koji se zaustavio na obali rje- 
čice među hridinama. Gonjenje neprijatelja trajalo je 
još nekoliko sati. Predveče stigosmo u dolinu okruženu 
gustom šumom, i konačno sam se mogao naspavati do 
mile volje, pošto sam za ta dva dana prevalio više od 
80 vrsta. ć 

Sutradan su odredi, koji su gonili neprijatelja, dobili 
naredbu da se vrate u tabor. Tu smo doznali, da se me- 
đu zarobljenicima nalazi i nekakav hermafrodit. Rajev- 
ski naredi, na moju molbu, da ga dovedu. Ugledah vi- 

sokog, dosta gojaznog muškarca, s licem stare tuponose 
Čuhonke. Pregledali smo ga u prisutnosti liječnika. 
Erat vir, mammo sus ut femina, habebat testiculos non 
evolutos, penem que parvum et puerilem. Quaereba- 
mus, sit ne exsectus? — Deus, respond:t, castravit me. 
Ta bolest, za koju je znao već Hipokrat, nalazi se često 
— po svjedočanstvu putnika — kod nomadskih Tatara 
i Turaka. Turci te prividne hermafrodite zovu hoss. 

Naša se vojska smjestila u jučer zauzetom turskom 
taboru. Šator grofa Paskeviča nalazio se u blizini zele- 
nog šatora Haki-paše, koga su zarobili naši kozaci. Kre- 
nuo sam k njemu i našao ga okruženog našim časnici- 
ma. Sjedio je, podavivši noge pod sebe i pušeći lulu. 
Bilo mu je, naizgled, kojih 40 godina. Ozbiljnost i du- 
boki mir odražavali su se na njegovu krasnom licu. Kad 
se predao, zamolio je, da mu dadu šalicu kave i da ga 
poštede od ispitivanja. 


Nalazili smo se u dolini. Sniježne i pošumljene gore 
Sagan-lua bile su već iza nas. Pošli smo naprijed ne sre- 
tajući nigdje neprijatelja. Sela su bila pusta, predio oko 
nas turoban. Ugledali smo Araks, kako brza u svojim 
kamenim obalama. Nekih 15 vrsta pred Hasan-Kale 
nalazi se most, izrađen divno i smjelo na sedam nejed- 

\nakih lukova. Predaja priča, da ga je gradio pastir, 
koji se obogatio i umro kao pustinjak na vrhuncu bre- 
žuljka, gdje i danas pokazuju njegov grob u sjeni dvaju 
osamljenih borova. Seljaci iz čitave okolice hodočastili 
su k njemu. Most se naziva Čaban-Kepri (Pastirov most) 
i preko njega vodi put u Tebris. 


Nekoliko koraka od mosta posjetio sam mračnu raz- 
valinu karavan-saraja. U njemu ne nađoh nikoga do 
bolesnog magarca, koga su ovdje vjerojatno ostavili se- 
ljaci, koji su bježali. 

Ujutro 24. lipnja krenuli smo prema Hasan-Kale, 
starodrevnoj tvrđavi, koju je dan prije osvojio .knez 
Bekovič. Nalazila se petnaest vrsta udaljena od našeg 
prenoćišta. Dugi me marševi zamoriše. Nadao sam se, 
da ću se ovdje odmoriti, ali je ispalo drukčije. 

Prije odlaska konjice iz tabora, dođoše u naš tabor 
Armenci, koji žive u gorama, i zamoliše, da ih zaštitimo 
od Turaka, koji su im prije tri dana otjerali stoku. Pu- 
kovnik Anrep, koji nije pravo razumio, što oni hoće, 
pomislio je, da se turski odred nalazi u planinama, i 
odjurio je s jednim eskadronom ulanskog puka na tu 
stranu, obavijestivši Rajevskog, da se 3000 Turaka na- 
lazi u planinama. Rajevski je krenuo odmah za njim, 
da bi ga potpomogao u slučaju opasnosti. Ja sam se 
smatrao pridijeljenim Nižegorodskom puku i s velikom 
sam zlovoljom odjurio da oslobađam Armence. Proja- 
hasmo nekih 20 vrsta, uđosmo u jedno selo i ugleda- 
smo nekoliko zaostalih ulana, kako golim sabljama pro- 
gone nekoliko kokoši. Ovdje je jedan od seljaka objasnia 
Rajevskom, da se radi 0:3000 volova, koje su Turci 
otjerali prije tri dana i koje će biti vrlo lako stići za 
dva dana.' Rajevski zapovjedi ulanima, da prekinu pro- 
gon kokoši, i posla pukovniku Anrepu zapovijed, da ise 
vrati. Pođešmo natrag i kad smo se ispetljali iz gora, 
stigosmo pod Hasan-Kale. Ali na taj smo način napra- 
vili 40 vrsta zaobilazna puta samo za to, da bismo spa- 
sili život nekolikim armenskim kokošima, što mi nije 
izgledalo nimalo zabavno. 

Smatra se, da je Hasan-Kale ključ Arzruma. Grad 
je izgrađen u podnožju pećine, koju na vrhu krasi tvr- 
đava. U njemu je bilo do sto armenskih porodica. Naš 
se tabor nalazio u širokoj ravnici, koja se prostire pred 
tvrđavom. Tu sam posjetio okruglo kameno zdanje, u 
kome se nalazi vrući željezno-sumporoviti izvor. 

Okrugli bazen mjeri u promjeru tri sežnja. Preplivao 
sam ga dvaput i odjednom osjetio vrtoglavicu i muku 
u želucu, tako da sam jedva smogao snage da se po- 
pnem na kameni rub izvora. Te su vode čuvene na Isto- 
ku, ali kako stanovnici nemaju čestitih liječnika, upo- 
trebljavaju ih onako na sreću i vjerojatno bez nekog 
većeg uspjeha. 

Pod zidovima Hasan-Kale teče rječica Murc. Njene 
su obale posute brojnim željezovitim izvorima, koji iz- 
bijaju ispod kamena i ulivaju se u rijeku. Oni nisu tako 
ugodna okusa kao kavkaski Narzan i mirišu na bakar. 

25. lipnja, na rođendan njegova carskog veličanstva, 
u našem su taboru pod stijenama tvrđave pukovi pri- 
sustvovali svečanom blagodarenju. Za vrijeme ručka 
kod grofa Paskeviča, kad smo pili zdravicu za cara, 
objavio je grof, da krećemo na Arzrum. U pet sati po 
podne vojska je već krenula. 

26. lipnja zaustavismo se u gorama kojih 5 vrsta od 
Arzruma. Te se gore zovu Ak-dag (Bijele gore) i sastoje 
se od krede. Bijela prašina, što grize, ujedala nas je za 
oči, a žalostan pogled na te gore budio je tjeskobu. Bli- 
zina Arzruma i uvjerenje, da je blizu kraj pohoda, tje- 
šili su nas. 

Uveče je grof Paskevič pojahao, da pogleda položaj. 
Turski čarkari, koji su se preko cijelog dana rojili pred 
našim stražama, osuše na nj vatru. Grof im je nekoliko 
puta priprijetio nagajkom, ne prekidajući raspravlja- 
nje s generalom Muravjovom. Na njihovu vatru naši 
nisu odgovarali. 

Međutim je u Arzrumu zavladala velika uzbuna. 
Serasker, koji je poslije svog poraza pobjegao u grad, 
proširio je glasove, da je potpuno razbio Ruse. Odmah 
iza njega stigoše međutim iz našeg zarobljeništva pu- 

šteni zarobljenici i dostaviše građanima proglas grofa 
Paskeviča. Bjegunci su seraskera utjerali u laž. Uskoro 
se doznalo, da se Rusi naglo približuju. Narod je počeo 
govoriti. o predaji. Serasker i vojska naumili su se bra- 
niti. Došlo je do pobune. Nekoliko Evropljana bilo je 
ubijeno od ogorčene rulje. 

U naš su tabor (ujutro 26. lipnja) došli izaslanici na- 
roda i seraskera. Dan je protekao u pregovorima. U pet 
sati uveče izaslanici su se vratili u Arzrum, a s njima 
je pošao i general knez Bekovič, koji je dobro poznavao 
azijske jezike i običaje. 

Sutradan ujutro krenula je naša vojska naprijed. 
Istočno od Arzruma, na uzvišenju Top-daga nalazila se 
turska baterija. Pukovi su pošli na nju, odgovarajući 
na tursku vatru bubnjanjem i muzikom. Turci nagoše 
u bijeg i Top-dag bje zauzet. Dojahah onamo s pjesni- 
kom Juzefovičem. Kod napuštene baterije nađosmo 
grofa Paskeviča s čitavom njegovom pratnjom. S gorske 
se visine ukazao očima u dubodolini Arzrum sa svojom 
citadelom, munarama i zelenim krovovima, nalijeplje- 
nim jedan uz drugi. — Grof je bio na konju. Pred njim 
su na zemlji sjedili turski parlamentarci, koji su sa so- 
bom donijeli ključeve grada. Ali u Arzrumu se primje- 
ćivalo uzbuđeno talasanje. Odjednom s gradskih bede- 
ma sijevnu, podiže se dim i topovske kugle poletješe 
prema Top-dagu. Nekoliko njih preletjelo je nad glavom 


. grofa Paskeviča. »Voyez les Turcs — reče on meni — 


on ne peut jamais se fier a eux.« U taj mah dojuri na 
Top-dag knez Bekovič, koji se od jučer nalazio u Ar- 
zriumu na pregovorima. On objasni, da su se serasker 
i narod odavno suglasili s predajom, ali da se nekoliko 
neposlušnih Arnauta pod zapovjedništvom  topči-paše 
pobunilo i dočepalo gradskih baterija. Generali priđoše 
bliže grofu, moleći ga za dozvolu, da ušutkaju turske 

baterije. Arzrumski dostojanstvenici, koji su sjedili 


pod vatrom vlastitih topova, ponoviše istu molbu. Grof 
je neko vrijeme oklijevao, ali onda izda zapovijed: 
»Dosta s tim ludorijama!« Odmah su dovezli topove i 
otvorili iz njih vatru, pa se neprijateljska paljba malo- 
pomalo utišala. Naši pukovi pođoše u Arzrum, i 27. lip- 
nja — na godišnjicu bitke kod Poltave — u 6 sati uve- 
če ruska je zastava zalepršala iznad arzrumske tvrđave. 

Rajevski se uputi u grad, i ja pođoh s njim. Ujahali 
smo u grad, koji je pokazivao neobičnu sliku. Turci su 
nas sa svojih ravnih krovova mrko promatrali. Armen- 


ci su se bučno gurali tijesnim ulicama. Njihovi mališani . 


trčali su pred našim konjima, križajući se i neprestano 
ponavljajući: »Kršćanin! Kršćanin!...« Dojahasmo do 
tvrđave, u koju je ulazila naša artiljerija. Na moje kraj- 
nje iznenađenje sretoh tu svoga Artemija, koji je jahao 
po gradu ovamo-onamo, ne mareći za strogu naredbu, 
da nitko ne smije napuštati tabor bez posebne dozvole. 

Gradske su ulice tijesne i krivudave. Kuće su dosta 
visoke. Naroda mnoštvo — dućani zatvoreni. Ostavši u 
gradu neka dva sata, vratih se u naš tabor. Serasker i 
druga četvorica paša, koji su pali u zarobljeništvo, nala- 
zili su se već ovdje. Jedan od paša, suhonjav starčić, 
užasno zabrinut čovjek, nešto je živo govorio našim ge- 
neralima. Kad me je ugledao u fraku, upitao je, tko sam 
ja. Puščin mi je dao titulu pjesnika. Paša je prekrstio 
ruke na grudima i poklonio mi se, rekavši preko tu- 
mača: »Blagosloven neka je sat, kad sretamo pjesnika. 
Pjesnik je brat dervišu. On nema ni domovine, ni ze- 
maljskih blaga; i dok se mi, bijednici, brinemo za slavu, 
vlast i blago, on stoji usporedo s vladarima zemlje, i 
svi mu se klanjaju.« 

Pašina istočnjačka dobrodošlica svima nam se veoma 
svidjela. Pođoh da vidim seraskera. Na ulazu u njegov 

šator sukobih se s njegovim ljubimcem pažem, crno- 
okim dječakom od kojih četrnaest godina, u bogatom 
arnautskom ruhu. Serasker, sijedi starac posve obične 
vanjštine, sjedio je duboko snužden. Oko njega bila je 
gomila naših časnika. Izlazeći iz njegova šatora, ugledah 
mlada čovjeka, polugola, s janjećom šubarom, s toljagom 
u ruci i krznom (outre) preko ramena. Vikao je iza gla- 
sa. Rekoše mi, da je to moj brat, derviš, koji je došao 
pozdraviti pobjednike. Jedva su ga otjerali. 

PETO POGLAVLJE 


Moa Azijska raskoš. Podneblje. Groblje. Satirični 
ovi. Seraskerova palača. Harem turskog paše. Kuga 


Burcovljeva smrt. Od ; 
ske novine. lazak iz Arzruma. Povratak. Ru- 


JNA sude ga nepravilno zovu Arzerum, Er- 
godi i on) bio je osnovan oko godine 415., u vrijeme 
2 osija Drugog, i dobio je ime Theodosiopolis. Za nje- 
a ime nije vezana nikakva historijska uspomena 
sam o njemu samo toliko, da su ovdje — po svje- 


dočanstvu Hadži-Babe — Perzijskom poslaniku u ime . 


zadovoljštine za neku uvr 
edu 
ljudskih. 
Miro smatra glavnim gradom u Azijskoj Tur- 
a : i ko: su ga na 100.000 stanovnika, ali je, čini 
. Li roj No pretjeran. Kuće su u njem od kame 
» Krovovi pokriveni busenjem, što daj i i 
ž i i j aje gradu > 
Na čudan izgled, ako ga promatraš s ga ak 
Dvi koko ada kopnom između Evrope i 
Jja se preko Arzruma. Ali rob j 
prodaje malo; ona se tu i jato o a 
proeni : Ne istovaruje, što j imi 
jetio i Tournefort, koji piš ć EE 
id ur , Koji piše, da će u Arzrumu b i 
Prije umrijeti nego dobije žlicu rabarbare, ma nI 
gradu ima na vreće, M 
Ne 3 nae 
Ride a izraza, koji bi bio besmisleniji od riječi: 
g a idi OŠ, Ta se krilatica po svoj prilici rodila u 
jeme križarskih vojni, kad su siromašni vitezovi 
, 

ponudili teleće uši mjesto 





koji su ostavili gole zidove i hrastove stolice svojih za- 
maka, prviput u životu ugledali crvene divane, šarene 
sagove i kindžale, kojima su dršci bili ukrašeni razno- 
bojnim kamenčićima. Danas se može reći: azijsko siro- 
maštvo, azijska svinjarija i drugo, ali raskoš je, daka- 
ko, nešto što pripada Evropi. U Arzrumu ni za kakve 
novce ne možete kupiti ono, što ćete naći u posljednjoj 
sitničariji prvog kotarskog gradića Pskovske gubernije. 


Arzrumsko je podneblje oštro. Grad je podignut u 
kotlini, koja leži 7000 stopa nad morem. Planine, koje 
ga okružuju, pokrivene su snijegom veći dio godine. 
Zemlja je bez šume, ali plodna. Natapa je velik broj 
izvora, svuda je ispresijecana vodovodima, Arzrum je 
čuven zbog svoje vode. Eufrat protječe tri vrste od 
mjesta. Svuda ima mnogo vodoskoka. Kraj svakog visi 
limen lončić na lancu, dobri muslimani piju vodu i ne 
mogu je se nahvaliti. Drvo se dovozi s planine Sagan- 
lu. 


U arzrumskom arsenalu našli su mnogo starodrevnog 
oružja: šljemova, oklopa, sablji, što tu rđa vjerojatno 
još od vremena Gottfriedovih. 


Džamije su niske i tamne. Izvan grada nalazi se 
groblje. Spomenici se sastoje obično od jednog kame- 
nog stupa, ukrašenog kamenom čalmom. Grobnice dva- 
ju ili triju paša razlikuju se od ostalih većom inventiv- 
nošću, ali ni na njima nema ničega prefinjenog: nika- 
kva ukusa, nikakve misli... Neki putopisac piše, da 
“je od svih azijskih gradova jedino u Arzrumu našao 
sahat-kulu, ali je sat na njoj bio pokvaren. 


Novotarije, koje počinje uvoditi sultan, nisu još do- 
prle do Arzruma. Vojska još nosi svoju slikovitu istoč- 
njačku odjeću. Između Arzruma i Carigrada postoji su- 

parništvo kao između Kazana i Moskve. Evo početka 
satirične poeme, koju je spjevao janjičar Amin-Oglu: 

Stambul nevjernici sada slave, 

A sutra će ga petom gvozdenom, 
Ko zmija spavača, da pridave, 

Da odu dalje i da ga ostave, 

Spava Stambul ne sluteć svoj slom. 


Odreko se Stambul svoga Proroka; 
Istinu u njemu drevnog Isteka 

Lukavi je Zapad pomračio. 

Stambul je, a sve za slasti poroka 

Molitvu i sablju sad izdao. 

Ne mari on sad za bojne trube glas. 
I vino pije kad molitvi je čas. 


Ugasnu u njemu vjere čisti plam, 
U njemu žene po grobljima hode, 
Na raskršćima bab», prezirući sram, 
Muškarce tuđe u harem uvode, 
Gdje podmićeni eunuh sniva san. 


No nije tako u Arzrumu planinskom, 
Drukčiji je posve izgled mu i vid: 
Ne zanosimo raskoši se niskom, 

Ne crpimo drsko, čašom vinskom, 

U vinu razvrat, pijanstvo i stid. 


Držimo post, trijeznom strujom hladnom 
Gasi žeđ nam svetih voda velik broj, 
Gomilom neustrašivom i skladnom 
Džigiti naši u sveti hrle boj. 

Haremi su naši nepristupni, 

Eunusi strogi, nepotkupni, 

I mirno tu žene vijek provode svoj. 





Stanovao sam u seraskerovoj palači, u sobama, gdje: 
se nalazio harem. Čitav sam dan lutao bezbrojnim hod- 
nicima iz sobe u sobu, s krova na krov, sa stubišta na 
stubište. Palača je izgledala kao opljačkana; serasker, 
koji je pretpostavljao, da će morati bježati, izvezao je 
iz nje sve, što je samo mogao. Divani su bili oguljeni, 
sagovi skinuti, Kad sam šetao po mjestu, Turci su me 
pozivali k sebi i pokazivali mi jezik (oni svakog Evrop- 
ljanina smatraju liječnikom). To mi je dosadilo, i ja 
sam bio spreman da im na isti način odgovaram. Veče- 
ri sam provodio s pametnim i ljubaznim Suhorukovom; 
zbližavalo nas je srodstvo naših poslova. On mi je pri- 
čao o svojim književnim planovima, o svojim povjesni- 
čkim istraživanjima, koje je u svoje vrijeme otpočeo s 
takvim žarom i uspjehom. Skromnost njegovih želja i 
potreba uistinu je dirljiva. Šteta, ako se ne ispune. 

Seraskerova palača predstavljala je sliku, vječno 
punu života: tamo, gdje je nekad natmureni paša šutke 
pušio usred svojih žena i vanbračnih sinova, sada je 
njegov pobjednik primao izvještaje o pobjedama svojih 
generala, dijelio pašaluke i razgovarao o novim roma- 
nima. Paša iz Muša dolazio je grofu Paskeviču, da u 
njega izmoli mjesto za svoga sinovca. Hodajući pala- 
čom, dostojanstveni se Turčin zaustavio u jednoj od 
soba, progovorio živo nekoliko riječi i zatim pao u za- 
mišljenost: u toj istoj sobi bila je njegovu ocu, na sera- 
škerovu zapovijed, odrubljena glava. Eto pravih istoč- 
njačkih utisaka! Slavni Bej-Bulat, strah i trepet Kav- 
kaza, dolazio je u Arzrum sa dva starješine čerkeskih 
sela, koja su se bila pobunila za vrijeme posljednjih 
ratova. Ručali su kod grofa Paskeviča. Bej-Bulat, tri- 
desetpetgodišnji muškarac, niskog je rasta i plećat. Rus- 
ki ne govori. ili se pretvara, da ne govori. Njegov do- 
lazak u Arzrum veoma me je obradovao: već on mi je 

bio jamstvo, da ću bez ikakve opasnosti prijeći gore i 
Kabardu. 

Osman-paša, zarobljen pod Arzrumom i otpremljen 
u Tiflis zajedno sa seraskerom, molio je grofa Paske- 
viča zaštitu za svoj harem, koji je ostavljao u Arzru- 
mu. Prvih su dana na harem gotovo zaboravili. Jednom 
za ručkom, kad se razgovaralo o miru muslimanskog 
mjesta, zaposjednutog od 10.000 vojnika i u kome se 
nitko od stanovnika nijednom nije potužio na nasilje 
vojnika, pade grofu na pamet harem Osman-paše i on 
naredi g. A[bramoviču], da ode u pašinu kuću i upita 
njegove žene, jesu li zadovoljne i nije li im tko učinio 
što nažao. Zamolih dozvolu da pratim g. Al[bramoviča]. 
Otišli smo. G. A[bramovič] uzeo je sa sobom kao tu- 
mača ruskog časnika, čija je historija zanimljiva. Kao 
osamnaestogodišnji mladić pao je u perzijsko zaroblje- 
ništvo. Kastrirali su ga i on je više od 20 godina služio 
kao eunuh u haremu jednoga od šahovih sinova. O svo- 
joj nesreći i o boravku u Perziji pričao je s dirljivom 
prostodušnošću. U fiziološkom pogledu bile su njegove 
izjave dragocjene. 

Došli smo do Osman-pašine kuće. Uveli su nas u go- 
stinsku sobu, namještenu veoma pristojno, čak i s uku- 
som — na obojenim su prozorima bili nacrtani natpisi 
iz Kurana. Jedan od njih učinio mi se veoma zamršen 
za muslimanski harem: tebi priliči da zavezuješ i raz- 
vezuješ. Ponudili su nas kavom iz malih šalica, uokvi- 
renih srebrom. Starac s časnom bijelom bradom, otac 
Osman-pašin, došao je da u ime žena zahvali grofu 
Paskeviču, ali g. A|bramovič] odlučno reče, da je poslan 
k ženama Osman-paše i želi ih vidjeti, kako bi se od 
njih samih uvjerio, da su u odsutnosti supruga sa svi- 
me zadovoljne. Jedva je negdašnji perzijski zarobljenik 
uspio sve to prevesti, kadli starac, u znak negodovanja 

pucnu jezikom i reče, da nikako ne može pristati na naš 
zahtjev, i da će paša, ako poslije svog povratka dozna, 
da su strani muškarci vidjeli njegove žene, narediti, da 
se i njemu starcu i svim službenicima harema odrube 


glave. — Službenici, među kojima nije bilo ni jednog 
eunuha, potvrdili. su starčeve riječi, ali g. Al[bramovič] 
se nije dao pokolebati: »Vi se bojite svoga paše« — re- 


če im on — »a ja svoga seraskera i ne smijem ne poslu- 
šati njegovu naredbu.« — Nije bilo druge, već nas pove- 
doše preko vrta, u kome su bila dva presušena vodo- 
skoka. Približavali smo se malome kamenom zdanju. 
Starac stade između nas i vrata, oprezno ih otvori ne 
puštajući iz ruke zasun, i mi ugledasmo ženu, pokrive- 
nu od glave do žutih papučica bijelom čadrom. Naš joj 
tumač ponovi pitanje. Začusmo šušketanje sedamdese- 
togodišnje starice. G. A[bramovič] je prekide: »To je 
pašina mati« — reče — »a ja sam poslan k ženama, do- 
vedite mi jednu od njih.« 

Svi su bili zgranuti zbog dosjetljivosti đaurove. Sta- 
rica ode i začas se vrati sa ženom, pokrivenom kao što 
je bila i sama — ispod njezina pokrivala začu se mlad 
ugodan glasić. Ona je zahvalila grofu na njegovoj pažnji 
prema jadnim udovicama i hvalila je ponašanje Rusa. 
G. A[bramovič] bio je toliko spretan, da se upusti s njom 
u dalji razgovor. Ja međutim, obzirući se oko sebe, od- 
jednom spazih više samih vrata okrugli prozorčić, a u 
tom okruglom prozorčiću pet šest okruglih glava s cr- 
nim radoznalim očima. Već sam htio obavijestiti A[bra- 
moviča]| o svom otkriću, ali glavice zakimaše, nami- 
gnuše i nekoliko prstića poče mi prijetiti, dajući mi 
znak da šutim. Ja se pokorih i nikome ništa ne rekoh o 
svom nalazu. Sve su one bile ugodna lica, ali nije bilo 
ni jedne ljepotice. Ona, koja je razgovarala kraj vrata 
s g. Albramovičem|, bila je, po svoj prilici, zapovjednica 

harema, čuvar srdaca, ruža ljubavi — bar tako sam je 
ja sebi zamišljao. 

Najzad g. Albramovič] završi svoje ispitivanje. Vrata 
se zatvoriše. Lica s prozorčića iščezoše. Mi pregledasmo 
vrt i kuću i vratismo se izvanredno zadovoljni svojom 
misijom.: 

Tako sam vidio harem, što je uspjelo malo kojem 
Evropljaninu. Eto vam građe za istočnjački roman. 


Činilo se, da je rat dovršen. Spremao sam se na po- 
vratak. 14, srpnja odoh u pučko kupalište, ali sam se 
gorko razočarao. iProklinjao sam nečiste plahte, slabu 
poslugu i dr. Kako je moguće usporediti kupalište ar- 
zrumsko s tifliskim! 

Vraćajući se u palaču, doznao sam od Konovnicina, 
koji je stajao na straži, da se u Arzrumu pojavila kuga. 
Odmah sam sebi u duhu predstavio strahote karantene 
i još istoga dana odlučih napustiti vojsku. Misao, da je 
kuga tu, vrlo je neugodna onome, tko na nju nije navi- 
kao. U želji, da se riješim tog utiska, odoh u šetnju 
čaršijom. Zaustavih se pred dućančićem oružarskog maj- 
stora i počeh pregledavati nekakav kindžal, kad odjed- 
nom osjetih, da me netko udario po ramenu. Okrenuh 
se: za mojim je leđima stajao prosjak groznog izgleda. 
Bio je blijed kao smrt, a iz njegovih su crvenih gnoja- 
vih očiju tekle suze. Misao o kugi projuri mi opet ma- 
štom. Odgurnuh prosjaka s osjećajem neizrecivog gađe- 
nja i vratih se kući vrlo nezadovoljan svojom šetnjom. 

Ipak je kod mene prevladala radoznalost; sutradan 
se uputih s liječnikom u tabor, gdje su bili bolesnici od 
kuge. Nisam silazio s konja i, opreza radi, postavih se 
tako, da mi je vjetar duhao iza leđa. Iz šatora nam iz- 
vedoše bolesnika; bio je neobično blijed i spoticao se kao 
da je pijan. Drugi bolesnik ležao je u nesvijesti. Kađ 

sam se nagledao okuženog i obećao nesretniku skoro 


ozdravljenje, obratih pažnju na dva Turčina, koji su ga 


vodili ispod ruke, svlačili ga i pipali, kao da kuga nije 
ništa drugo nego obična hunjavica. Priznajem, da sam 


se, gledajući toliku ravnodušnost, postidio svoje evrop- 
ske plašljivosti, i brzo sam se vratio u grad. 

Otišao sam 19. srpnja da se oprostim od grofa Pa- 
skeviča. Zatekoh ga jako ogorčena. Stigao je tužni izvje- 
štaj, da je general Burcov ubijen pod Bajburtom. Bilo 
je šteta hrabrog Burcova, ali taj događaj mogao je biti 
sudbonosan i za čitavu našu malobrojnu vojsku, koja 
je zašla duboko u tuđu zemlju i bila okružena neprija- 
teljski raspoloženim narodima, koji su bili spremni da 
na glas o prvom našem neuspjehu dignu ustanak. I tako 
je rat opet počinjao! Grof mi ponudi, da budem očevi- 
dac daljih pothvata. Meni se međutim žurilo u Rusi- 
ju... Za uspomenu mi je grof poklonio tursku sablju. 
(Čuvam je kao uspomenu na svoje putovanje stopama 
sjajnog junaka po osvojenim pustinjama Armenije. 
Istog sam dana otputovao iz Arzruma. ' 

Jahao sam natrag u Tiflis već poznatim mi putem. 
Mjesta, koja su još nedavno bila živa uslijed prisutnosti 
vojske od 15.000 ljudi, sada su bila tiha i tužna. Prešao 
sam Sagan-lu i jedva sam mogao prepoznati mjesto, 
gdje je stajao naš tabor. U Gumrima sam izdržao tro- 
dnevnu karantenu. Opet sam ugledao Bezobdal i ostavio 
visoravni hladne Armenije, da ih zamijenim tlom vruće 
Gruzije. U Tiflis sam stigao 1. kolovoza. Tu sam ostao 
nekoliko dana u ljubaznom i veselom društvu. Nekoliko 
večeri proveo sam u vrtovima uz zvukove glazbe i gru- 
zinskih pjesama. Onda krenuh dalje. Prijelaz preko pla-- 
nina ostao mi je u sjećanju, zbog toga, što me je blizu 
stražarnice Kobi noću uhvatila na putu oluja. Ujutro, 
prolazeći pokraj Kazbeka, ugledao sam neobičan prizor: 

bijeli, raskidani oblaci vukli su se preko vrhunca plani- 
ne, i osamljeni samostan, obasjan zrakama sunca, izgle- 
dao je kao da pliva u uzduhu nošen oblacima. Bijesna 
uvala također mi se javila u svoj svojoj veličanstvenosti: 
jaruga, koju su napunile vode od nedavnih kiša, nad- 
mašila je svojom divljinom i sam Terek, koji je također 
strašno derao. Obale bjehu rastrgane; veliko kamenje 
bilo je maknuto sa svog mjesta i pregrađivalo tok. 
Mnoštvo Osetinaca popravljalo je cestu. Sretno se pre- 
vezoh na drugu stranu. Najzad izađoh iz tijesnog klanca 
u prostranstvo širokih ravnica Velike Kabarde. U Vla- 
dikavkazu nađoh Dorohova i Puščina. Obojica su puto- 
vali u kavkaska kupališta, da se liječe od rana zadobi- 
venih u sadašnjim ratnim pohodima. Kod Puščina nađoh 
na stolu ruske novine. Prvi članak, koji mi je pao u oči, 
bila je analiza jednog od mojih djela. U njoj su na sve 
moguće načine ružili mene i moje stihove. Počeh članak 
čitati naglas. Puščin me zaustavi, tražeći da čitam s 
više mimike. Treba znati, da je prikaz bio ukrašen uo- 
bičajenim domišljatostima naše kritike; to je bio razgo- 
vor između erkvenjaka, žene, koja peče proskurice, i 
korektora štamparije, jedinog lica te male komedije, 
koje je znalo zdravo da rasuđuje. Puščinov zahtjev uči- 
nio mi se tako zabavnim, da je sasvim iščezla zlovolja, 
koju je u meni izazvalo čitanje novinskog članka, i mi 
se rashohotasmo od sveg srca. 

Takva bješe prva dobrodošlica, kojom me je pozdra- 
vila moja draga domovina. 

BILJEŠKA O SEKTI JEZIDA 


Medu mnogobrojnim sektama, koje su ponikle u Me- 
zopotamiji među muslimanima poslije smrti njihova Pro- 
roka, nema ni jedne, koja bi bila toliko omrznuta kod 
svih ostalih, kao što je sekta Jezida. Ime te sekte potječe 
od šeika Jezida, njezina osnivača i zakletog neprijatelja 
porodice. Ali. Učenje, koje oni ispovijedaju, smjesa je 
manihejstva, muhamedanstva i vjerovanja starih Per- 
zijanaca. Ono se među njima održava usmenom pre- 
dajom i prelazi s oca na sina bez pomoći bilo kakvih 
knjiga, jer njima je zabranjeno da uče čitati i pisati. 
Ovo pomanjkanje knjiga bez sumnje je uzrok, što mu- 
slimanski historičari govore o toj sekti samo uzgred, 
nazivajući tim imenom ljude ogrezle u bogohuljenju, 
surove, divlje i bogom proklete, koji su se iznevjerili 
vjeri svoga Proroka. Uslijed toga nemoguće je o vjero- 
vanju Jezida pribaviti ma kakva točna obavještenja 
osim onoga, što se i danas može promatrati u njihovoj 
sredini. 

Prvo načelo Jezida jest: osigurati sebi prijateljstvo 
đavola i mačem u ruci ustajati u njegovu zaštitu. Zato 
se omi uzdržavaju ne samo od toga da izgovore njegovo 
ime, nego ne će čak da upotrebe nikakav izraz, koji ih 
glasovno makar izdaleka podsjeća na ime đavolje. Na 
primjer, rijeka se u običnom govoru naziva šat, «li 
pošto. ova riječ ima neku .daleku sličnost. s riječju 

šejtan, imenom đavola, Jezidi rijeku nazivaju ave 
mazen, t. j. velika voda. Turci često psuju đavola upo- 
trebljavajući u tu svrhu riječ nal, što znači proklet, 
Jezidi zato brižljivo izbjegavaju sve riječi, koje imaju 
bilo kakvu sličnost s ovom riječju. Tako, umjesto riječi 
nal, što znači također i potkovu, oni govore sol, t. j. 
potplat konjske cipele, i riječju solker, t. j. čizmar, 
krpo, zamjenjuju inače uobičajenu riječ nalbenda — što 
znači potkivač (kovač). Svatko, tko posjećuje mjesta, u 
kojima žive Jezidi, mora se veoma pažljivo čuvati toga 
da izgovori riječi đavao i proklet, a naročito da kaže: 
Neka je proklet davao! Inače, u protivnom on mnogo ri- 
skira da bude zlostavljen, pa čak i ubijen. Kad Jezidi 
dolaze poslom u turske gradove ne može im se nanijeti 
teža uvreda nego da se u njihovoj prisutnosti opsuje 
đavao, a ako Jezidi sretnu u putu i prepoznaju onoga, 
tko je učinio ovu nesmotrenost, on je izložen velikoj 
opasnosti da na sebi iskusi njihovu osvetu. Nije se jed- 
nom desilo, da su članovi ove sekte, uhapšeni od strane 
turskih vlasti za nekakav zločin i osuđeni na smrt, ra- 
dije izabrali ovu kaznu nego ostavljenu im mogućnost 
da je izbjegnu na taj način, što će opsovati đavola. 


U jeziku Jezida nema imena za đavola. U krajnjem 
slučaju oni ga zovu opisno: šeik mazen — veliki pogla- 
vica, Oni priznaju sve proroke i sve svece, koje štuju 
kršćani i imena kojih nose samostani, = razasuti po 
njima susjednim predjelima. Oni vjeruju, da su se svi 
ovi sveci za vrijeme svoga ovozemaljskog života razl'- 
kovali od ostalih ljudi u onoj mjeri, u kojoj je u njima 
boravio đavao. Osobito snažno, po njihovu mišljenju, 
on se manifestirao u Mojsiju. Isusu Kristu i Muha- 
medu. Jednom riječju: oni misle, da bog zapovijeda. ali 
izvršivanje svojih zapovijedi prepušta vlasti đavola. 

Ujutro, čim se sunce počne rađati, oni se bosi ba- 
caju na koljena i — okrenuvši se licem prema toj 
zvijezdi — mole se, klanjajući se ničice. Da bi izvršili 
ovaj obred, sklanjaju se od ljudi; čine sve moguće, 
da ih ntko ne bi vidio pri obavljanju ove dužnosti, od 
koje sebe pod izvjesnim okolnostima čak i oslobađaju. 

Kod njih nema. ni postova ni molitava, a da bi 
opravdali nevršenje ovih vjerskih obreda, oni govore, 
da ih je šeik Jezid obavio za sve one, koji budu ispovi- 
jedali njegovo učenje, i to obavio do samog svršetka svi- 
jeta i da je za to dobio pozitivnu potvrdu u svojim obja- 
vama ili otkrivenjima; uslijed toga njima je zabranjeno 
da uče čitati i pisati. Ali ipak svi plemenski glavari 
i starješine većih sela unajmljuju pismu vične musli- 
mane, da im čitaju i tumače pisma, koja im upućuju 
turski velmože i paše, i da na ta pisma odgovore. Što se 
tiče njihovih međusobnih poslova, oni se nikad ne 
obraćaju na ljude druge vjere; sve svoje naredbe i 
poruke prenose putem žive riječi, preko ljudi svoje 
sekte. 

Ne imajući molitava, postova niti ikakva prinošenja 
žrtava, oni nemaju također ni praznika. Ipak se sku» 
pljaju desetog dana poslije mlađaka u mjesecu kolovozu 
u blizini groba šeika Adija. Ovaj skup, na kome se 
sastaje mnoštvo Jezida iz udaljenih naselja, traje čitav - 
dan i čitavu slijedeću noć. Tokom pet ili šest dana 
prije i poslije ovog skupa manje karavane riskiraju da 
budu u ravnicama Mosula i Kurdistana napadnute od 
ovih hodočasnika, koji uvijek putuju u društvu, njih 
nekolicina zajedno, i rijetko koja godina prođe, a da 
ovo hodočašće ne bude povod bilo kakvom žalosnom 
dogođaju. Govori se, da i mnogo jezidskih žena — 
izuzimajući, uostalom, djevojčice, koje još nisu udate 
— dolazi iz susjednih sela na ovaj skup i da, kad padne 


5 Putovanje u Arzrum 5 


8) 


noć, poslije obilatog jela i pića, pogase sve vatre i 
nitko više ništa ne govorni do zore, do trenutka, kad se 
svi počinju razilaziti. Lako je sebi predstav!ti, što se 
sve dešava u toj šutnji i pod okriljem tame. 

Jezidima nije zabranjeno jesti ni jedno jelo osim 
loćike i tikve. Nikada ne peku kod svojih kuća pše- 
nični hljeb, već jedino ječmeni. Ne znam, koji je tome 
uzrok. 

Kad se zaklinju, služe se onim istim izrazima, kakvi 
su uobičajeni kod Turaka, kršćana i Židova, ali najjača 
im je zakletva, kad se netko zakune barjakom Jezido- 
vim, t. j. njihovom vjerom. 

Ovi sektaši imaju vrlo veliko poštovanje prema 
kršćanskim samostanima, koji se nalaze u njihovu su- 
sjedstvu. Kad posjete samostan, oni se — prije nego 
uđu u ogradu — izuju pa idući bosi cjelivaju vrata i 
zidove. Time misle osigurati sebi zaštitu sveca, čije 
ime nosi samostan. Ako im se desi, da za vrijeme bo- 
lesti ugledaju u snu bilo koji samostan, oni i ne čekaju 
čestito da ozdrave, već odlaze tamo s darovima — 
s tamjanom, voskom, medom ili nečim drugim. Tamo 
se zadrže oko četvrt sata i prije odlaska ponovno cje- 
livaju zidove. Bez ikakva kolebanja ljube u ruku patri- 
jarha ili episkopa — nadstojnika samostana. Što se tiče 
turskih džamija, Jezidi izbjegavaju da ulaze u njih. 

Za svog vjerskog. poglavara Jezidi priznaju šeika 
onog plemena, kome je povjerena zaštita groba obno- 
vitelja njihove sekte, Šeika Adija. Taj se grob nalazi 
u oblasti kneza od Amadije. Poglavar tog plemena 
mora se uvijek birati među potomcima šeika Jezida. 
Njega u tom zvanju potvrđuje knez od Amadije na 
zahtjev Jezida, pošto sam šeik kneza prethodno daruje 
s nekoliko kesa novaca. Poštovanje, koje ovi sektaši 
gaje prema svome duhovnom vođi, tako je silno, da 

oni smatraju velikom srećom ako dobiju jednu od nje- 
govih iznošenih košulja, da od nje sebi sašiju mrtvačku 
košulju: oni vjeruju, da im to osigurava bolje mjesto 
na onome svijetu. Neki plaćaju i do 40 pijastera za 
sličnu relikviju, pa ako im ne pođe za rukom da do- 
biju cijelu košulju, zadovoljavaju se i njenim djelićem. 
Katkad šeik sam šalje na dar jednu od svojih košulja. 
Jezidi kriomice otpremaju svome vrhovnom vođi dio 
od svakog ugrabljenog plijena, ne bi li mu nadoknadili 
rashode, pričinjene gostoprimstvom, koje on ukazuje 
članovima svoje sekte. | 
Poglavica Jezića drži stalno kod sebe drugu osobu, 
koju oni nazivaju koček, i bez čijeg savjeta on ništa ne 
poduzima.  Koček se smatra proročištem vođe, jer on 
ima prednost, da mu se đavao neposredno objavljuje. 
Zato, ako Jezid želi saznati, treba li da obavi neki 
važanj posao, on odlazi kočeku i pita ga za savjet, koji 


je — uostalom — nemoguće dobiti bez izvjesnog nov- 
čenog dara. Prije negoli će odgovoriti na pitanje, koček 
— da bi pridao više značenja svome odgovoru — liježe 


na zemlju, ispruživši se svom dužinom, i pokrivši se 
pada u san ili se pretvara da je usnuo, poslije čega 
govori, da mu je objavljeno ovo ili ono rješenje. Po- 
nekad on traži rok od dvije-tri noći da odgovori na 
pitanje. Slijedeći primjer neka pokaže, koliko je ve- 
liko povjerenje u njegove objave. Još prije 40 godina 
nosile su žene Jezida, baš onako kao i arapske žene — 
samo da bi uštedjele na sapunu — plave košulje, bo- 
jene indigom. Jednog jutra, kad su ga najmanje oče- 
kivali, pojavio se koček kod poglavice sekte i izjavio, 
da je prošle noći imao slijedeće otkrivenje: plava boja 
je boja rđavog proricanja i mrska đavolu. To je bilo 
dovoljno, da se odmah u sva plemena preko skoroteča 
razašalje zapovijed: — izagnati odonud plavu boju, 

odbaciti svu edjeću te boje i zamijeniti je bijelom. 
Ova je zapovijed bila izvršena takvom točnošću, da 
kad bi danas Jezid, zatekavši se na konaku kod Tur- 
čina ili kršćanina, dobio pokrivač plave boje, on bi 
radije spavao samo u svom odijelu nego da upotrebi 
taj pokrivač, pa bilo to i u najhladnije doba godine. 

Jezidima je zabranjeno da potkresuju brkove, oni 
ih moraju pustiti da prirodno rastu. Zato među njima 
ima takvih, kod kojih se usta jedva vide. 

Ova sekta ima i svoje satrape, koji su u predjelu 
Alepa poznati pod imenom fakiran. U narodu ih na- 
zivaju karabašama, zato što na glavi nose crnu kapu 
s vrpcama iste boje. Njihovi ogrtači ili aba također su 
crne boje, ali donje im je rublje bijelo. Satrapa ima 
vrlo malo. Ma gdje se oni pojavili, ljube ih u ruku i 
dočekuju kao poslanike blagoslova i vjesnike dobre 
sreće. Kad ih pozovu bolesniku, oni mu stavljaju ruke 
na vrat i ramena i dobivaju dobru nagradu za svoj 
trud. Ako su pozvani radi toga, da pokojniku osiguraju 
blaženstvo na onom svijetu, oni ga, prije oblačenja 
leša, uspravljaju na noge i lako dodiruju njegov vrat i 
ramena. Zatim ga udaraju dlanom desne ruke i u isto 
vrijeme govore mu na kurdskom: Ara bćhešt, što znači: 
Idi u raj. Za ovaj obred skupo im se plaća; skromnom 
nagradom oni se ne zadovoljavaju. 

Jezidi vjeruju, da duše umrlih odlaze na mjesto 
počinka, gdje se naslađuju blaženstvom u većem ili 
manjem stupnju, već kako je tko zaslužio, i da one po- 
nekad, javljajući se u snu rođacima i prijateljima, daju 
. ovima znati o svojim željama. To vjerovanje isto je kao 
Turaka, Oni su uvjereni također, da će na dan strašnog 
suda prodrijeti u raj s oružjem u rukama. 

Jezidi se dijele na nekoliko narodnosti ili plemena, 
koja ne zavise jedno od drugoga. Svjetovna vlast 

vrhovnog vođe njihove sekte rasprostire se samo na 
njegovo pleme. Ali ipak, kad se nekoliko plemena 
međusobno zavade, njegova je dužnost preuzeti po- 
sredničku ulogu da ih izmiri. I rijetkokada upotrije- 
bljeni mapori ostanu bez uspjeha. Neka njihova plemena 
žive na posjedima kneza od Đulemerka, druga na 
zemlji kneza od Džezireha, treća u planinama podči- 
njenim Disrbekiru, a četvrta se nalaze u vlasti kneza 
od Amadije. Među posljednjima nalazi se i najotmje- 
nije od svih plemena, poznato pod imenom šeikan; šeik 
tog plemena, koga oni zovu mir, t. j. gospodar, vrhovni 
je vjerski poglavica Jezida i čuvar groba šeika Adija. 
Starješine sela, koja zaprema to pleme, potječu svi iz 
iste porodice i mogli bi jedan drugome osporavati 
prvenstvo u slučaju bilo kakve nesuglasice. Ali naj- 
moćnije i najgroznije od svih plemena je pleme, koje 
živi na planini Sindžar, između Mosula i rijeke Habur. 
Ono je podijeljeno među dva šeika, od kojih jedan 
upravlja istočnim, a drugi južnim dijelom. Planina 
Sindžar obiluje svakovrsnim plodovima i teško je pri- 
stupačna, a pleme, koje nju naseljava, može dići na 
noge više od šest tisuća strijelaca, da i ne računamo 
konjanike naoružane kopljem. Ne prođe ni jedna go- 
dina, a da to pleme ne opljačka koju veću karavanu. 
Jezidi s te planine izdržali su nekoliko ratova protiv 
paša iz Mosula i Bagdada. U takvim slučajevima, 
poslije velikog krvoprolića s jedne i druge strane, sve 
se najzad smiruje novcem. Ti Jezidi svuda ugone strah. 
u kosti svojom surovošću: kad oni krenu u naoružano 
razbojništvo, ne ograničavaju se na to, da opljačkaju 
cne, koji im dopadnu šaka, već ih sve odreda poubi- 
jaju; ako se među ovim nevoljnicima nađe koji šerij, 
potomak Muhamedov ili muslimanski učenjak, oni ga 

ubijaju na osobito okrutan način i s posebnim zadovolj- 
stvom, pretpostavljajući, da time stječu veliku zaslugu. 

Sultan trpi Jezide u svojoj državi, jer — prema 
mišljenju muslimanskih učenjaka — treba za pravo- 
vjernoga priznati svakog onog, tko ispovijeda osnovne 
dogme: Nema boga do boga — i Muhamed mu je pro- 
Tok, pa makar se on inače ne pridržavao ni jednog od 
ostalih propisa muslimanske vjere. 

S druge strane, kurdski knezovi trpe .Jezide zbog 
svoje lične koristi. Oni čak nastoje i privući na pod- 
ručja, kojima vladaju, po mogućnosti što više plemena 
ovog naroda, jer se Jezidi odlikuju prokušanom hra- 
brošću, oni su dobri vojnici, kako pješke, tako i na ko- 
njima, i vrlo su pogodni za svaki smioni pothvat i za 
noćnu pljačku u selima i zaseocima; eto zbog čega se ti 
knezovi koriste njima s velikom prednosti za sebe, kako 
radi umirivanja nepokornih muslimanskih plemena sa 
svog područja, tako i radi borbe protiv drugih knezova, 
s kojima su u ratnom stanju. Uostalom, muslimani su 


tvrdo uvjereni, da svatko, tko pogine od ruku pristaša . 


te sekte, umire mučeničkom smrću. Zato knez od Ama- 
dije stalno drži kod sebe krvnika iz redova Jezida radi 
izvršavanja smrtnih osuda nad Turcima. Jezidi gaje 
isto mišljenje o Turcima, i u tom pogledu među njima 
vlada uzajamnost: ubije li Turčin Jezida, učinio je po- 
stupak veoma ugodan bogu, a ako Jezid ubije Turčina, 
učinio je E veoma dostojno u očima velikog šeika 
(poglavice), t. j. đavola. Pošto proboravi nekoliko go- 
dina u službi kod kneza od Amadije, njegov krvnik 
napušta svoju dužnost, da bi svome nasljedniku također 
ostavio mogućnost da zasluži blagonaklonost đavolovu. 
I ma gdje se pojavio krvnik, kad napusti ovu svoju 
dužnost, Jezidi ga svuda susreću s poštovanjem i ljube 

ga u ruku, posvećenu turskom krvlju. Nasuprot tome, 
Perzijanci i svi ostali muslimani, koji pripadaju sekti 
Ali, ne trpe Jezide u svojim predjelima; njima je što- 
više zabranjeno da .u svojoj sredini ostavljaju pristaše 
te sekte u životu. 

Za vrijeme rata s Jezidima Turcima je dopušteno 
odvoditi u ropstvo njihove žene i djecu i zadržati ih 
bilo kod sebe radi vlastite upotrebe, bilo pak prodati 
ih. Jezidi, koji nemaju te dozvole u odnosu spram Tu- 
raka, ubijaju sve. Ako Jezid želi da se poturči, do- 
voljno mu je, umjesto svakog ispovijedanja vjere, da 
opsuje đavola i da zatim mirno prione na učenje moli- 
tava prema turskom običaju, jer i kod Jezida muška 
djeca bivaju obrezana osmog dana poslije rođenja. 

Svi Jezidi govore kurdskim jezikom, ali mnogi od 
njih znaju turski ili arapski, jer često dolaze u dodir 
s ljudima, koji govore tim jezicima, a također i zbog 
toga, što nalaze, da je korisnije i sigurnije da svoje 
poslove obavljaju bez pomoći tumača. 

Nema sumnje, da kod Jezida postoji još dosta drugih 
zabluda i praznovjerica, ali budući da kod njih nema 
nikakvih knjiga, ove, koje opisah, jedine su, o kojima 
mi je pošlo za rukom pribaviti podatke. Osim toga 
mnogo toga kod njih podvrgnuto je promjenama, do ko- 
jih dolazi uslijed t. zv. »otkrivenja« njihova kočeka, što 
još više otežava temeljito proučavanje njihova vjero- 
vanja. 


RJEČNIK, PRIMJEDBE I PRIJEVODI STRANIH TEKSTOVA 


Str. 7. Fontanier (1796—1857) izdao je 1834. u Parizu knji- 
gu »Uoyages en Orient, entrepris par ordre du Gouvernement 
Francais de 1830 a 1833 an. Deuxičme voyage en Anatolie«. 
(Putovanja na Istok, poduzeta po nalogu francuske vlade u 
godinama 1830—1833. Drugo putovanje u Anatoliju). 

Str. 7. »Pjesnik obdaren bogatom maštom nije u tako slavnim 
događajima, kojima bješe svjedok, našao gradiva za poemu, 
već za satiru«. > 

Str. 7. »Među starješinama, koji su zapovijedali njome (voj- 
skom kneza Paskeviča), odlikovali su se generali Muravjov... 


gruzinski knez Čičevadze... armenski knez Bebutov... knez 
Potemkin, general Rajevski i, naposljetku, g. Puškin... koji 
je napustio prijestolnicu, da bi opjevao junačka djela svojih 
zemljaka. 


Str. 9. Slikar Dou, vjerojatno Holanđanin, portretirao generala 
A. P. Jermolova. Njegov se rad nalazio u galerijama 
rata iz 1812. u Zimskom dvorcu. Jermolova zamijenio 1827. u 
zapovjedništvu 7. F. Paskevič (1782—1856), koji je 1826. bio 
poslan na Kavkaz u rat protiv Perzijanaca. Uspješno je vodio 
1828—1829 rat protiv Turaka, postao general-feldmaršal i dobio 
plemićki predikat »grof Erivanski«. 

Str. 10. Grof F. I. Tolstoj (1782—1846), po nadimku »Ameri- 
kanac«. U godinama 1828. i 1829. bili su Puškin i F. Tolstoj 
u prijateljskim odnosima, pa je Puškin preko njega i zaprosio 
ruku svoje kasnije žene Natalije Gončarove. 

Str. 10. Con amore = S oduševljenjem 

Str. 11. kibitka = nomadski šator 

Str. 11. V. A. Musin-Puškin (1798—1854). Bio je član »Sje- 
vernog društva«. Poslije ratova u godini 1826. bio je zadržan 
u tvrđavnom zatvoru, ali pošto je bio malo umiješan u aferu 
dekabrista, dobio je razmjerno blagu kaznu: bio je iz garde 
premješten u armijski Petrovski puk. Na Kavkaz je putovao 
sa E. K. Šernvalom (usp. primjedbu uz str. 17.). 

Str. 11. U izdanjima u carskoj Rusiji bila je ispuštena čitava 
rečenica: »...po sočnim pašnjacima ...«, jer su stihovi u njoj 
citat iz jedne pjesme obješenog dekabrista Riljejeva. 

Str. 1. A. O. Orlovski (1777—1832), slikar poznat po svojim 
slikama s motivima iz vojničkog života. Puškin ga je cijenio 
samo kao dobrog crtača. 

Str. 12. O Gruzinskoj vojničkoj cesti pisao je kod Hrvata Ivan 
Hoić u svojim »Slikama iz općeg zemljopisa«. 

Str. 13. arba = tatarska kola na dva visoka drvena točka. 

Str. 13. burka = kozački nepromočivi plašt (ogrtač). Nosio ga 
je i Puškin na svome putovanju u Arzrum, 

Str. 13. (Grof I. V. Gudovič (1741—1820) bio je u godinama 
1806—1809 zapovjednik gruzinske i dagestanske vojske. 


Str. 14. aul = kavkasko gorštačko selo, zaselak, prilijepljeno 
obično uza strme stijene, kao lastavičje gnijezdo. 

Str. 14. mula = muslimanski svećenik, vjeroučitelj. 

Str. 14. »Čerkezi nas mrze«... — osuda ruske politike, koja je 


silom pokoravala i uništavala kavkaska gorska plemena. Rusi 
su domorocima ugrabili plodne gorske kose i pašnjake i poti- 
skivali ih u planine, da ih što lakše pokore ili unište. 

Str. 15. Mansur, prvi, koji je dao borbi kavkaskih plemena pro- 
tiv Rusa vjerski značaj, bio je zarobljen i zatvoren u tvrđavi 
Šliselburg kod Petrograda (ne u Solovjeckom manastiru, kako 
omaškom veli Puškin), pa je tamo i umro. 

Str. 16. ...like a warrior... (ležao je zavijen u svoj bojni 
plašt poput ratnika, koji se odmara), citat iz pjesme »Pogreb 
sir Johna Moora« irskog pjesnika Ch. Wolfa (1791—1823). 

Str. 16. čadra = feredža, pokrivač, kojim ortodoksne musli- 
manke prekrivaju lice. 

Str. 17. Grof E. K. Šernval-Valen (1809—1890), brat Emilije 
Šernval, koja se 1828. udala za V. A. Musina-Puškina. Bio je 
oficir generalnog štaba kod Paskeviča. 


Str. 17. Imatra = čuveni brzaci u finskoj rijeci Vuoksen, blizu 
jezera Salma. Danas je tamo podignuta velika hidrocentrala. 
Str. 17. o»rijeci, što huči na Sjeveru«... uzeto iz Deržavinove 


ode »Vodopad«, gdje se govori o vodopadu Kivač na rijeci Suni: 
(J TBI. O BONONANOB MATB! 
Peka Ha Cenepe rpemsima! 
(O ti, majko slapova, 
Rijeko, što hučiš na Sjeveru). 
Str. 17. Knez Bekovič-Čerkaski, podrijetlom Kavkazac, bio je 
tada zapovjednik brigade. 

Str. 17. saklja = kućica kavkaskih gorštaka 

Str. 17. burdjuk*(od azerbejdžanskog burduk) = životinjski mi- 
jeh za vino i druge tekućine. 

Str. 17. Citat iz trećeg pjevanja »Ilijade«. 

Str. 17. »Kavkaski zarobljenik«, Puškinovo mladenačko djelo, 
prviput objavljeno 1822. , 
Str. 18. Puškinov prijatelj P. V. Šeremetev (1799—1837) slu- 

žbovao je u ruskoj ambasadi u Parizu, 

Str. 18. »Ovdje je tako usko, tako usko...«. Puškin tu citira 
knjigu anon. pisca »Bilješke za vrijeme putovanja na Kavkaz 
i u Gruziju 1827. godine«, koja je izišla 1829. 

Str. 18. Rembrandt (1606—1669) je naslikao Ganimeda kao ma- 
lenog dječaka, koji od straha — kad ga orao za košuljicu nosi 
uvis — mokri. 

Str. 18. Na Plinija se Puškin poziva prema knjizi grofa I. Po- 
tockog »Putovanje u stepama Astrahana i Kavkaza« (na fran- 
cuskom, II. dio, Pariz 1829). O predaji u vezi s caricom Dari- 
jom čitao je Puškin u putopisu franc. publicista Gambe (Vo- 
yage dans la Russie mćridionale«... II. dio, Pariz 1826). 
Naziv rijeke Diriodoris je, očigledno, pogrešan: latinske riječi 
»diri odoris« znače »gadnog mirisa«. 

Str. 19. Grof I. O. Potocki (1761—1815) bio je putopisac i pi- 
sac-historičar. Napisao je dva romana iz španjolskog života 
(na francuskom): »Avodoro« (1813) i »Deset dana života 
Alfonza van Vordena« (1814). 

Str. 19. Knez Kazbek — po svoj prilici N. G. Kazbek, iz poro- 
dice gruzinskih vladajućih knezova naselja Stefan-Cminde. 

Str. 19. Čihir = kavkasko crno vino. 

Str. 19. Uzeto iz pesme D. Davidova »Polusoldat« (1826): 

' C KaBkasa rna3 He CBONMT OH, 
Fne monnapaeT neGocKIIOH 
Ka36eka rpyna cHeroBasi. 


Str. 21. N. G. Ogarev bio je komandir pionirske čete u min. 
saobraćaja. 

Str. 22. Horzev-Mirza, perzijski  prijestolonasljednik i šahov 
unuk, vodio je izvanrednu misiju, koja je 1829. putovala u 
Petrograd na Paskevičev zahtjev, da se tamo opravda zbog 
izgreda u Teheranu, kojom prilikom je bio ubijen i ruski po- 
slanik, pjesnik Gribojedov, i drugi članovi poslanstva. U toj 


Zo 


se misiji nalazio i perzijski dvorski pjesnik Fazil-han, koji je 
posljednje godine svog života proživio u Tiffisu (Tbilisi), gdje 
je 1852. 1 umro. 

Str. 23. Abaz = stari gruzinski novac, vrijedio 20 kopejki. 

Str. 23. »Gradonačelnik, stari oficir gruzinskog podrijetla« bio 
je policajmajstor R. S. Jagulov. 

Str. 28. de la liberić grande = za toliku (tako veliku) slobodu. 


Str. 26. ...»ljupko gruzinsko djevojče 
s jarkim rumenilom 1 svježim žarenjem, 
kakvo se vidi ma licima djevojaka njene zemlje 
kad razgrijane izlaze iz tifliskih toplih izvora« 
(Iz poeme »Lalla Rookh« irskog pjesnika Th. Moora). 


Str. 26. »i uvijek je dobro«, »sve je u redu«, 


Str. 27. Puškin misli na N. N. Rajevskog mlađeg; koji je u 
ono vrijeme komandirao Kombiniranom konjičkom brigadom, 
u čiji su sastav ulazili Kombinirani ulanski puk i Nižegorod- 
ski dragunski puk, 


Str. 27. P. S. Sankovski (1798—1832), novinar, bio je prvi ured- 
nik »Tifliskog vjesnika«, koji je osnovan godine 1828. i iz- 
lazio na tri jezika: na ruskom, gruzinskom i perzijskom. 


Str. 27. Knez P. A. Cicijanov (1754—1806) bio je vrhovni ko- 
mandant u Gruziji, predstavnik ruske osvajačke politike na 
Kavkazu. 


Str. 27. lezginka = gruzinski narodni ples. 


Str. 28. To je romanca gruzinskog pjesnika Dimitrija Tumaniš- 
vilija (umro 1821) pod naslovom »Jesenja pjesma«, koja je 
u vrijeme Puškinova boravka bila popularna u Tiflisu. U 
Puškinovim papirima sačuvan je original i prijevod, koji je 
sačinila osoba, koja je slabo znala ruski. Puškin je taj pri- 
jevod obradio, odbacio je dvije kitice (treću i šestu), a dvije 
(četvrtu i petu) sjedinio u jednu. 

Str. 28. George Clarence (1449—1478), brat engleskog kralja 
Eduarda, koji ga je osudio na smrt, ali mu je ostavio, da 
sam bira način kazne. Zaželio je, da ga udave u buretu malage. 

Str. 28. Puškin pogrešno piše naziv Tiflisa. Treba Tbilis-Kalak! 
On se služio knjigom Guldenšteta »Geografski i statistički opis 
Gruzije i Kavkaza« (1809), gdje se na str. 181. nalazi štam- 
parska greška, koju ponavlja 1 Puškin. 

Str. 28. Grof N. A. Samojlov (umro 1842), oficir Preobraženskog 
puka i ađutant generala Jermolova, bio je bratanac N.N, Ra- 
jevskog . 

Str. 29. (General N. M. Sipjagin (1785—1828) bio je od 1827. 
vojni gubernator 'Tiflisa. Po mišljenju nekih umro baš zato, što 
su mu davali prevelike doze žive. 

Str. 29. General S. S. Strekalov (1782—1856) bio je tifliski 
vojni gubernator od 1828—1831. 

Str. 31. Ivrđava Gergeri leži pred Bezobdalom, dakle još u 
Gruziji. Puškin se ovdje vara, jer je pisao po sjećanju. Selo 
Gergeri zove se sada Puškino, a sedlo Bezobdal (2036 m), ili 
Bzovdal, kako ga nazivaju Gruzini, sada se naziva Puškinovo 
sedlo. ž 

Str. 31. »Vi ne poznajete te ljude: vidjet ćete, da će još doći 
do noža«. 

Str. 33. Gribojedov se oženio. Ninom, kćerkom velikog gruzin- 
skog pjesnika Čavčavadzea. 

Str. 33. N. A. Buturlin (1801—1867), ađutant ministra vojske 
grofa A. I. Černiševa. Kad se vratio iz vojske, u kolovozu 
1829., iznio je poznatu optužbu protiv N. N. Rajevskog zato, 
što je ovaj ručao s degradiranim dekabristima: Z. Černiševom 
(ministrovim bratom), Vorceljem i drugima. 

Str. 34. bašlik = kapuljača od devine dlake. 

Str. 35. Puškinova omaška: iz GumrA se ne vidi Ararat nego 
Alagez. Omaška je nastala po svoj prilici otud, što su Puškinu 
rekli armensko ime ove gore. — Aragac. Prema biblijskoj pre- 
daji, vrh Ararata jedino je virio iz vode za vrijeme općeg 
potopa i na njemu je pristao Noa sa svojom arkom. 


Str. 36. Karavan-saraj = prenoćište za pratioce karavana i 
njihovu stoku. 


Str. 38. Poslanica Kalmikinji = pjesma »Kalmikinji«, koju je 
Puškin napisao na ovom putovanju i objavio 1830. ž 

Str. 39. General I. GG. Burc6v (1794—1829), znanac Puškinov 
još iz licejskih dana, kad su neki učenici liceja (Deljvig, Kju- 
helbeker) posjećivali politički kružok, koji je organizirao 
Burcov. Dekabrist, odležao godinu dana (1826—1827) u tvrđavi 
i bio prekomandiran na Kavkaz. Bio je oficir u Paskevičevu 
štabu, jedan od glavnih komandanata u ratu protiv Turaka. 

Str. 39. V. D. Volhovski (1798—1841), Puškinov drug iz liceja. 
Dekabrist, i kao takav 1826. premješten na Kavkaz, gdje je 
zauzimao odgovorno mjesto u Paskevičevu štabu. 

Str. 39. Mihajlo J. Puščin (1800—1869), brat Puškinova druga 
iz liceja, dekabrist. Bio je degradiran na običnog vojnika 


Zara 


i poslan na Kavkaz. Kad je Puškin stigao u kavkasku armiju, 
bio je ponovno promaknut u čin poručnika i služio u inže- 
njeriji. X 

Str. 40. Citat iz Horacijevih »Oda« (knj. II, oda 14): »O jao, 
Postume, Postume, kako brzo lete prolazne godine«. 

Str. 40. »Ni armenska zemlja, prijatelju Valgije, nije čitave 
godine pokrivena nepokretnim ledom« (Iz Horacija: Oda Rufu 
Valgiju — knj. II oda 9). od 

Str. 41. N.N. Semičev (1792—1830), dekabrist. Poslije polugo- 
dišnjeg zatvora bio je poslan na Kavkaz kao kapetan Niže- 
gorodskog dragunskog puka, za hrabrost dobio čin majora i 
postao komandir eskadrona. Umro od kolere. 

Str. 41. lava = kozački ratni stroj u napadu (jurišu). U opisa- 
nom okršaju učestvovao je i sam pjesnik, odlikovavši se ve- 
likom ličnom hrabrošću. 

Str. 41. Osten-Sacken, kapetan I. klase Nižegorodskog dragun- 
skog puka, brat načelnika štaba Zasebnog kavkaskog korpusa. 

Str. 42. šašlik = vrsta ražnjića od ovnujskog mesa. Kavkaski 
specijalitet. 

Str. 43. General N. N. Muravjov (1794—1866), u ono vrijeme 
neposredni starješina N. N. Rajevskog. Muravjov je, kao i 
Rajevski i Osten-Sacken, spadao u red onih oficira, prema 
kojima se Paskevič odnosio neprijateljski. Tužakao ih je. iz- 
među ostalog i zato, da protežiraju dekabriste, koji služe u 
Kavkaskoj armiji. Uskoro su svi oni bili prisiljeni napustiti 
vojnu službu. 

Str. 43. delibaša = zapovjednik lake konjice kod Turaka (tur. 
deli = lud, hrabar, srčan smion; baš = glava, starješina). 

Str. 44. Pukovnik 'O. 1. Simonič (umro 1850), komandant Gru- 
zinskog grenadirskog puka, Austrijanac (podrijetlom  Jugo- 
slaven?) zarobljen od Rusa u ratu protiv Napoleona, stupio 
poslije u rusku vojsku i postao grof i istaknut zapovjednik 
u ratu na Jugu. 

Str. 45. Salvatore Rosa (1615—1673), talijanski slikar napuljske 
škole, najveći talijanski slikar predjela i bitaka. 


Str. 45. serasker (seraskir) = vojni zapovjednik. i 
Str. 46. »Jeste li umorni od jučer? — Još malo, gospodine 
grofe. — Žao mi vas je, jer ćemo napraviti još jedan marš 


da stignemo pašu, a potom će trebati goniti neprijatelja još 

kojih trideset vrsta«. ; 
Str. 47. Pukovnik P. R. Anrep (umro 1830), komandant Kombi- 

niranog ulanskog puka. Smatrali su ga Paskevičevim douš- 

nikom. Patio je od nastupa ludila. Početkom 1830., za vrijeme 
jednoga od takvih nastupa, zalutao je u močvaru i tamo umro. 

Str. 48. »Bio je muškarac, s dojkama poput žene, imao je ne 
razvijene mošnje i malen, dječji spolni ud. Upitasmo ga, da 
nije možda škopljen. »Bog me je — odgovori on — uškopio«. 

Str. 50. sežanj (saženj) = stara ruska mjera za dužinu, koja se 
upotrebljavala sve do uvođenja metarskog sistema. Mjeri 
2,134 _ metra. 

Str. 50. Ime rječice Murc pisano je u nekim izdanjima Murg. 

Str. 51. M. V. Juzefovič (1802—1889), pjesnik i arheolog, ađu- 
tant Rajevskog (štab-rotmistr = konj. kapetan II. klase), bio 
u turskom ratu ranjen prilikom zauzimanja Ahalcika. Na- . 
e i 1830. objavio uspomene na susrete s Puškinom u ratu 
1829. 

Str. 51. »Vidite li kakvi su Turci, nikada im nije vjerovati! « 

Str. 51. topči-paša = zapovjednik artiljerije u turskoj vojsci. 

Str. 54. Hadži-Baba je lice iz engleskog romana »Pustolovine 
Hadži-Babe Ispahanskog« od Uornera (1824), koji je u cije- 
losti preveden na ruski (O. Senkovski) 1830. Puškin misli ma 
epizodu iz 7. glave III. dijela ruskog prijevoda. Perzijski 
poslanik, kod koga je Hadži-Baba bio sekretar, prolazeći kroz 
Arzrum, uhvatio je u krađi jednog teklića. Poslanik je na- 
redio, da mu se odrežu uši, ne mareći za proteste arzrumskog 
beglerbega. Međutim sluge obmanuše poslanika, jer su mu 
mjesto teklićevih ušiju donijeli dva komadića kozletine. 

Str. 54. J. Pittonde Tournefort (1656—1708), francuski putnik 
i botaničar, autor knjige »Izvještaj o putovanju na Istok«, u 
kojoj je opisao kavkaske zemlje. Puškin citira XVIII. pismo 
iz te knjige. ' 

Str. 55. Iz vremena Gottfriedovih = iz vremena križarskih 
vojni. 

Str. 56. Amin-Oglu je izmišljeno ime. Pjesma je Puškinova. 
Prema napomeni uz III. izdanje (Moskva 1887, Suvorin), u 
prvobitnom rukopisu ove pjesme, koji potječe iz 1830., ima 
varijanata. 

Str. 57. V. D. Suhorukov (1795—1841), poručnik gardijskog ko- 
začkog puka. Prikupljao je materijal za povijest donskih ko- 
zaka. Zbog svojih veza s dekabrističkom aferom bio je isklju- 
čen iz garde i upućen na Kavkaz, a bogati historijski mate- 
rijal, koji je prikupio, bio mu je oduzet, i njemu nije pošlo 
za rukom da ga dobije natrag. Za vrijeme rata 1829. Suho- 
rukov je prikupljao materijal o historiji ovog rata, ali i on 
mu je bio oduzet 1830. 


79 


Str. 57. Paša iz Muša = Ibrahim-beg, stric Emin-paše, bivšeg 
paše vilajeta u gradu Muš. Dio vilajeta osvojila je ruska 
vojska, i Ibrahim-beg je nastojao, da ga Paskevič imenuje 
pašom umjesto njegova sinovca, koji je pobjegao s turskom 
vojskom. 

Str. 57. Bej-Bulat — Tajmazov, stajao je 1825. na čelu pobu- 
njenih gorštačkih plemena na sjevernom Kavkazu. Godine 
1829. prešao je na stranu Rusa i javio se, zajedno sa svojim 
odredom, u štab Paskeviča. 

Str. 58. Pod slovom A. obično su pretpostavljali konjičkog ka- 
petana II. klase Abramoviča (nagađanje E. G. Vajdenbau- 
ma). No u to vrijeme Abramovič nije bio u Paskevičevu 
štabu, gdje je bilo više oficira, čija su prezimena počinjala 
sa A, ali nema podataka, tko je od njih bio poslan u harem 
Osman-paše. 

Str. 60. P. P. Konovnicin (1802—1830), dekabrist. Bio je degra- 
diran na običnog vojnika i poslan najprije u garnizon u Se- 
mipalatinsku, a poslije na Kavkaz. U ožujku 1828. ponovno 
promaknut u čin zastavnika. I 

Str, 62. R. I. Dorohov (umro 1852) bio je 1820. degradiran na 
običnog vojnika zbog »siledžijstva« i dvoboja i služio je u 
Nižegorodskom dragunskom puku. Za hrabrost je bio 1829. 
promaknut u čin zastavnika. 

Str. 62. .»Počeh članak čitati naglas«... Puškin misli na 
prikaz Nadeždina u »Vjestniku Evropi« o njegovoj »Poltavi«, 
napisan u obliku dramskog prizora (1829.). 

Str. 63. Dodatak pod naslovom »Bilješka o sekti Jezida« pri- 
premio je Puškin za posebno izdanje svog »Putovanja u 
Arzrum«, koje je bilo planirano za godinu 1835., ali do kojeg 
nije došlo. U časopisu »Savremenik« ( Uokveseuuuk ) ova 
bilješka nije objavljena. Bilješku je napisao misionar Mauri- 
cije Garzoni i ona je, u prijevodu poznatog francuskog ori- 
jentalista Sylvestra de Sassyja, bila priložena knjizi J. ]. 
Rousseaua »Opis Bagdadskog pašaluka« (1809), odakle ju je 
Puškin i uzajmio. 

PUŠKIN I NJEGOV JEDINI PUTOPIS 


Jedini putopis Puškinov — Putovanje u Arzrum za vrijeme 
rata 1829. ima prilično zanimljivu historiju postanka. 


Naime, već 1828., kad je Rusija zaratila na Tursku, molio 
je Puškin dozvolu, da smije otići u vojsku i s njom na bojište, 
ali mu je molba bila odbijena. Kad je iduće, 1829. godine, za- 
prosio ruku svoje potonje žene Natalije Gončarove i dobio naj- 
prije uljudno-neodređen odgovor, pobjegao je na svoju ruku iz 
Petrograda prema jugu, i preko Moskve, Kaluge, Beleva, Orela, 
Novočerkaska i Vladikavkaza (sada: Dzaudžikau) dospio najprije 
u Gruziju, u Tiflis (Tbilisi), a otud je poslije kraćeg zadrža- 
vanja krenuo preko rusko-turske granice u Armeniju i polovinom 
lipnja 1829. dostigao iza Karsa vojsku kneza Paskeviča, koja je 
vodila operacije na armenskom bojištu i napredovala u unu- 
trašnjost Turske, u pravcu Arzruma. Pjesnik je ovo putovanje 
poduzeo s namjerom da se sastane s mnogim dekabristima i poli- 
tički osumnjičenim osobama (mahom svojim starim prijatelji- 
ma), koje su — po kazni — premjestili u Paskevičevu vojsku i 
poslali ma frontu. Na jugu je tada služio i pjesnikov rođeni 
brat. Knez Paskevič primio ga je u vojsku, i pjesnik je — kao 
jedini civil u toj vojsci (vojnici su ga nazivali »dragunskim 
popom«) — učestvovao u ratnom pohodu protiv Turaka, od 
Karsa sve do Arzruma. Aktivno je učestvovao u nekim bitkama 
i okršajima i bio očevidac zauzimanja Arzruma, u kome se za- 
držao neko vrijeme, sve dok u gradu nije izbila kuga, a onda se 
vratio najprije na Kavkaz, a poslije — krajem rujna 1829. — 
u Rusiju. ; 

Pod utiscima s tog putovanja Puškin je napisao nekoliko 
pjesama (Kalmikinji, Kavkaz, Na humcima Gruzije, Delibaš) i 
1830. objavio u 6. broju Delvigovih »Književnih novina« odlo- 
mak iz svojih putnih bilježaka pod naslovom Gruzinska vojnička 
cesta, ali vojničkim pobjedama ruskog oružja nije posvetio ni 
jednog stiha. On je o tome šutio i onda, kad je službena ruska 
štampa počela napadati »pjesnike«, koji šute o ruskim pobjeda- 
ma nad Turcima. i 

6 Putovanje u Arzrum 


Morao je doći istom poticaj iz tuđine, da Puškin — po svoj 
prilici u toku godine 1835. (u rukopisu je »Predgovor« datiran 
datumom 3. travnja 1835.) — završi i 1836. u 1. svesku svog 
časopisa »Savremenik« (CoBpemMeHHHK) objavi svoje Putovanje u 
Arzrum. Naime, 1834. izdao je francuski diplomatski predstavnik 
na Istoku i publicist Victor Fontanier svoju knjigu Uoyages en 
Orient entrepris par ordre du Gouvernement Francais«, koju 
Puškin spominje u predgovoru svog "Putovanja, - gdje ujed- 
no iznosi razloge, koji su ga ponukali da objavi svoj putopis; za 
izradu tog putopisa osim svojih putnih bilježaka upotrebio je i 
razne knjige, koje govore o krajevima, kojima je na ovom puto- 
vanju prošao. Iako se u spomenutom »Predgovoru« ogradio od 
Fontanierove klevetničke tvrdnje, da je o ratu 1829, godine na- 
pisao satiru, ipak ni u Putovanju nema nikakva hvalospjeva 
ruskom oružju i samome  Paskeviču. Pričanje Puškinovo je uz- 
držano, trijezno i realistički vjerno. 

Putovanje je divan primjer umjetničke proze Puškinove, 
njegova proznog jezika, koji zadivljuje svojom sažetošću, jed- 
nostavnošću i jasnoćom. Ovaj je putopis i danas, poslije više od 
100 godina, interesantan zbog lijepih opisa prirode i prirodnih 
pojava, zbog zanimljivih opažanja o životu, običajima i psiho- 
logiji naroda i ljudi, s kojima je Puškin u toku svog putovanja 
dolazio u vezu. On je zanimljiv i kao prilog za bolje razumije- 
vanje Puškina kao čovjeka i pjesnika, jer se u njemu — kao u 
ogledalu — može sagledati krug Puškinovih interesa, njegova 
lektira, odnos prema ljudima, njegovi pogledi na misiju pjesnika, 
njegov smisao za humor, ali istodobno i duboko suosjećanje 
s ljudima i njihovim patnjama — ukratko: njegova široka kul- 
tura srca i duha. Uzmite na pr. samo njegov opis susreta s mr- 
tvim tijelom Gribojedova i one retke, koji slijede neposredno 
iza toga. Nikakvo čudo, što je to mjesto nadahnulo slikara P. P. 
Sokolova-Skalju, da 1932. stvori svoju sliku, koja izražajnim 
sredstvima slikarske tehnike fiksira ovaj susret. 


Putovanje u' Arzrum bilo je i filmovano, a ulogu Puškina 
u tom filmu igrao je poznati recitator Dmitrij Žuravljov. 

Na hrvatski ili srpski jezik Putovanje dosad, bar koliko je 
nama poznato, nije bilo prevedeno. I Slovenci su: prvi prijevod 


dobili tek 1951. u III. knjizi Izabranih djela A. S.Puškina u šest: 


knjiga. Preveo ga je Vladimir Levstik. 


Radi boljeg i potpunijeg razumijevanja samog djela, dodan 


je ovome prijevodu prilično opsežan »Rječnik, primjedbe i pri- 

jevodi stranih tekstova«. Sve je to izrađeno na temelju jubilar- 
nog izdanja Puškinovih sabranih djela u izdanju Akademije 
nauka SSSR iz godine 1949., pod redakcijom poznatog puškino- 
loga prof. B. V. Tomaševskog (primjedbe u tom izdanju sastavio 
prof. B. S. Mejlah), a u velikoj su mjeri upotrebljene i »Pri- 
mjedbe« Mile Klopčiča uz spomenuto slovensko izdanje. Prije- 
vodu je dodana i »Bilješka o sekti Jezida (ili: Jazida)«, koje 
nema ni u slovenskom prijevodu. 

Ovim prijevodom upotpunit će se, nadamo se, poznavanje 
proznog stvaranja Puškinova kod nas. \ 

